text:
 23.3.2022
 EL
 Επίσημη Εφημερίδα της Ευρωπαϊκής Ένωσης
 L 95/18
 ΣΥΜΦΩΝΙΑ
 μεταξύ της Ευρωπαϊκής Ένωσης, αφενός, και της Δημοκρατίας της Μολδαβίας, αφετέρου, σχετικά με τη συμμετοχή της Δημοκρατίας της Μολδαβίας στο πρόγραμμα της Ένωσης «Ορίζων Ευρώπη» — πρόγραμμα-πλαίσιο για την έρευνα και την καινοτομία
 Η Ευρωπαϊκή Επιτροπή (στο εξής: Επιτροπή), εξ ονόματος της Ευρωπαϊκής Ένωσης, αφενός,
 και
 η Δημοκρατία της Μολδαβίας,
 αφετέρου,
 στο εξής: τα μέρη,
 ΕΚΤΙΜΩΝΤΑΣ ότι στο πρωτόκολλο I της συμφωνίας σύνδεσης που έχει συναφθεί μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1), για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τις γενικές αρχές που διέπουν τη συμμετοχή της Δημοκρατίας της Μολδαβίας σε προγράμματα της Ένωσης (2) προβλέπεται ότι οι ειδικοί όροι και προϋποθέσεις όσον αφορά τη συμμετοχή της Δημοκρατίας της Μολδαβίας σε κάθε συγκεκριμένο πρόγραμμα, ιδίως η καταβλητέα χρηματοδοτική συνεισφορά και οι διαδικασίες υποβολής εκθέσεων και αξιολόγησης, καθορίζονται σε μνημόνιο συμφωνίας μεταξύ της Ευρωπαϊκής Επιτροπής και των αρμόδιων αρχών της Δημοκρατίας της Μολδαβίας βάσει των κριτηρίων που καθορίζονται από τα σχετικά προγράμματα (3)·
 ΕΚΤΙΜΩΝΤΑΣ ότι το πρόγραμμα-πλαίσιο της Ευρωπαϊκής Ένωσης για την έρευνα και την καινοτομία «Ορίζων Ευρώπη» θεσπίστηκε με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (4) (στο εξής: πρόγραμμα «Ορίζων Ευρώπη»)·
 ΛΑΜΒΑΝΟΜΕΝΩΝ ΥΠΟΨΗ των προσπαθειών της Ευρωπαϊκής Ένωσης να πρωτοστατεί στην απόκριση με τη συνένωση δυνάμεων με τους διεθνείς εταίρους της με στόχο την αντιμετώπιση των παγκόσμιων προκλήσεων σύμφωνα με το σχέδιο δράσης για τους ανθρώπους, τον πλανήτη και την ευημερία που προβλέπεται στην ατζέντα των Ηνωμένων Εθνών «Transforming our World: the 2030 Agenda for Sustainable Development» (Να αλλάξουμε τον κόσμο μας: η Ατζέντα του 2030 για τη Βιώσιμη Ανάπτυξη), και αναγνωρίζοντας ότι η έρευνα και η καινοτομία αποτελούν βασικούς μοχλούς και θεμελιώδη εργαλεία της βιώσιμης ανάπτυξης με γνώμονα την καινοτομία, της οικονομικής ανταγωνιστικότητας και ελκυστικότητας·
 ΑΝΑΓΝΩΡΙΖΟΝΤΑΣ τις γενικές αρχές που καθορίζονται στον κανονισμό (ΕΕ) 2021/695·
 ΑΝΑΓΝΩΡΙΖΟΝΤΑΣ τους στόχους του ανανεωμένου Ευρωπαϊκού Χώρου Έρευνας για ανάπτυξη κοινών επιστημονικών και τεχνολογικών πεδίων, δημιουργία ενιαίας αγοράς για την έρευνα και την καινοτομία, προώθηση και διευκόλυνση της συνεργασίας μεταξύ οργανισμών στον τομέα της έρευνας και καινοτομίας, συμπεριλαμβανομένων των πανεπιστημίων, της ανταλλαγής βέλτιστων πρακτικών και των ελκυστικών σταδιοδρομιών για ερευνητές και ερευνήτριες, διευκόλυνση της διασυνοριακής και διατομεακής κινητικότητας των ερευνητών και των ερευνητριών, προώθηση της ελεύθερης κυκλοφορίας της επιστημονικής γνώσης και της καινοτομίας, προαγωγή του σεβασμού της ακαδημαϊκής ελευθερίας και της ελευθερίας της επιστημονικής έρευνας, υποστήριξη δραστηριοτήτων επιστημονικής εκπαίδευσης και επικοινωνίας, καθώς και ενθάρρυνση της ανταγωνιστικότητας και της ελκυστικότητας των συμμετεχουσών οικονομιών, και αναγνωρίζοντας ότι οι συνδεδεμένες χώρες αποτελούν βασικούς εταίρους σε αυτό το εγχείρημα·
 ΕΠΙΣΗΜΑΙΝΟΝΤΑΣ τον ρόλο των ευρωπαϊκών συμπράξεων για την αντιμετώπιση ορισμένων από τις πλέον επιτακτικές προκλήσεις της Ευρώπης μέσω συντονισμένων πρωτοβουλιών έρευνας και καινοτομίας οι οποίες συνεισφέρουν σε σημαντικό βαθμό στις εν λόγω προτεραιότητες της Ευρωπαϊκής Ένωσης στον τομέα της έρευνας και της καινοτομίας, και για τις οποίες απαιτείται η δημιουργία κρίσιμης μάζας και η σύλληψη μακροπρόθεσμου οράματος, και τονίζοντας επίσης τη


text:
σημασία της συμμετοχής των συνδεδεμένων χωρών στις εν λόγω συμπράξεις·
 ΕΠΙΔΙΩΚΟΝΤΑΣ να αναπτύξουν αμοιβαία επωφελείς συνθήκες με στόχο τη δημιουργία αξιοπρεπών θέσεων εργασίας, την ενίσχυση και τη στήριξη οικοσυστημάτων καινοτομίας των μερών με την παροχή βοήθειας σε επιχειρήσεις προκειμένου να καινοτομήσουν και να επεκταθούν στις αγορές των μερών κατά τρόπο ώστε να διευκολύνεται η διείσδυση, η ανάπτυξη και η προσβασιμότητα της καινοτομίας, όπως για παράδειγμα με δραστηριότητες ανάπτυξης ικανοτήτων·
 ΑΝΑΓΝΩΡΙΖΟΝΤΑΣ ότι η αμοιβαία συμμετοχή στα προγράμματα έρευνας και καινοτομίας αμφότερων των μερών αναμένεται να αποφέρει αμοιβαία οφέλη· επιβεβαιώνοντας παράλληλα ότι τα μέρη διατηρούν το δικαίωμά τους να περιορίζουν ή να θέτουν υπό όρους τη συμμετοχή στα δικά τους προγράμματα έρευνας και καινοτομίας, μεταξύ άλλων ιδίως για δράσεις που αφορούν τους στρατηγικούς πόρους, τα συμφέροντα, την αυτονομία ή την ασφάλεια των μερών·
 ΛΑΜΒΑΝΟΝΤΑΣ ΥΠΟΨΗ τους κοινούς στόχους, τις αξίες και τους ισχυρούς δεσμούς των μερών στον τομέα της έρευνας και της καινοτομίας, οι οποίοι καθορίστηκαν στο παρελθόν μέσω των συμφωνιών σύνδεσης με τα μεταγενέστερα προγράμματα-πλαίσια, και αναγνωρίζοντας την κοινή επιθυμία των μερών να αναπτύξουν περαιτέρω, καθώς επίσης να ενισχύσουν, να τονώσουν και να επεκτείνουν τις σχέσεις και τη συνεργασία τους σε αυτούς τους τομείς,
 ΣΥΜΦΩΝΗΣΑΝ ΤΑ ΑΚΟΛΟΥΘΑ:
 Άρθρο 1
 Πεδίο εφαρμογής της σύνδεσης
 1. Η Δημοκρατία της Μολδαβίας συμμετέχει ως συνδεδεμένη χώρα και συνεισφέρει σε όλα τα μέρη του προγράμματος-πλαισίου για την έρευνα και την καινοτομία «Ορίζων Ευρώπη» (πρόγραμμα «Ορίζων Ευρώπη») τα οποία αναφέρονται στο άρθρο 4 του κανονισμού (ΕΕ) 2021/695 και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 (5), στην πλέον επικαιροποιημένη έκδοσή τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.
 2. Ο κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου (6), καθώς και η απόφαση (ΕΕ) 2021/820 (7), στις πλέον επικαιροποιημένες εκδόσεις τους, εφαρμόζονται στη συμμετοχή μολδαβικών νομικών οντοτήτων στις κοινότητες γνώσης και καινοτομίας.
 Άρθρο 2
 Όροι και προϋποθέσεις συμμετοχής στο πρόγραμμα «Ορίζων Ευρώπη»
 1. Η Δημοκρατία της Μολδαβίας συμμετέχει στο πρόγραμμα «Ορίζων Ευρώπη» σύμφωνα με τους όρους που καθορίζονται στο πρωτόκολλο I της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τις γενικές αρχές που διέπουν τη συμμετοχή της Δημοκρατίας της Μολδαβίας σε προγράμματα της Ένωσης, και υπό τους όρους και τις προϋποθέσεις που καθορίζονται στην παρούσα συμφωνία, στις νομικές πράξεις που αναφέρονται στο άρθρο 1 της παρούσας συμφωνίας, καθώς και σε κάθε άλλον κανόνα που αφορά την υλοποίηση του προγράμματος «Ορίζων Ευρώπη», στην πλέον επικαιροποιημένη έκδοσή τους.
 2. Εκτός εάν προβλέπεται διαφορετικά στους όρους και τις προϋποθέσεις που αναφέρονται στην παράγραφο 1 του παρόντος άρθρου, μεταξύ άλλων κατ’ εφαρμογή του άρθρου 22 παράγραφος 5 του κανονισμού (ΕΕ) 2021/695, νομικές οντότητες εγκατεστημένες στη Δημοκρατία της Μολδαβίας μπορούν να συμμετέχουν σε έμμεσες δράσεις του προγράμματος «Ορίζων Ευρώπη» υπό όρους ισοδύναμους με εκείνους που εφαρμόζονται σε νομικές οντότητες εγκατεστημένες στην Ευρωπαϊκή Ένωση, όπως, μεταξύ άλλων, η τήρηση των περιοριστικών μέτρων της Ευρωπαϊκής

type: contracts

jurisdiction: EU


text:
Ένωσης (8).
 3. Η Επιτροπή, προτού λάβει απόφαση για το κατά πόσον νομικές οντότητες εγκατεστημένες στη Δημοκρατία της Μολδαβίας είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της Ευρωπαϊκής Ένωσης δυνάμει του άρθρου 22 παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:
 α)
 πληροφορίες σχετικά με το αν έχει χορηγηθεί ή θα χορηγηθεί σε νομικές οντότητες εγκατεστημένες στην Ευρωπαϊκή Ένωση αμοιβαία πρόσβαση σε υφιστάμενα και προβλεπόμενα προγράμματα και έργα της Δημοκρατίας της Μολδαβίας ισοδύναμα της αντίστοιχης δράσης του προγράμματος «Ορίζων Ευρώπη»·
 β)
 πληροφορίες σχετικά με το αν η Δημοκρατία της Μολδαβίας έχει θεσπίσει εθνικό μηχανισμό ελέγχου των επενδύσεων, καθώς και διαβεβαιώσεις ότι οι αρχές της Δημοκρατίας της Μολδαβίας θα υποβάλλουν εκθέσεις και θα διαβουλεύονται με την Επιτροπή σχετικά με πιθανές περιπτώσεις για τις οποίες, κατ’ εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς μολδαβικής νομικής οντότητας από οντότητα εγκατεστημένη ή ελεγχόμενη εκτός Δημοκρατίας της Μολδαβίας, η οποία έχει λάβει χρηματοδότηση από το πρόγραμμα «Ορίζων Ευρώπη» για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ευρωπαϊκής Ένωσης, υπό τον όρο ότι η Επιτροπή παρέχει στη Δημοκρατία της Μολδαβίας τον κατάλογο με τις αντίστοιχες νομικές οντότητες που είναι εγκατεστημένες στη Δημοκρατία της Μολδαβίας μετά την υπογραφή των συμφωνιών επιχορήγησης με τις εν λόγω οντότητες· και
 γ)
 διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των οικείων δράσεων από οντότητες εγκατεστημένες στη Δημοκρατία της Μολδαβίας δεν υπόκειται σε περιορισμούς όσον αφορά τις εξαγωγές τους σε κράτη μέλη της ΕΕ κατά τη διάρκεια της δράσης, καθώς και για τέσσερα έτη μετά τη λήξη της δράσης. Η Δημοκρατία της Μολδαβίας θα κοινοποιεί ετησίως επικαιροποιημένο κατάλογο με τις περιπτώσεις που υπόκεινται σε εθνικούς περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.
 4. Νομικές οντότητες εγκατεστημένες στη Δημοκρατία της Μολδαβίας μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε νομικές οντότητες εγκατεστημένες στην Ευρωπαϊκή Ένωση, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή των παραγράφων 2 και 3 του παρόντος άρθρου.
 5. Σε περίπτωση που η Ευρωπαϊκή Ένωση υλοποιεί το πρόγραμμα «Ορίζων Ευρώπη» μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή της Δημοκρατίας της Μολδαβίας και μολδαβικών νομικών οντοτήτων στις νομικές δομές που θα συσταθούν βάσει των διατάξεων αυτών, σύμφωνα με τις νομικές πράξεις της Ευρωπαϊκής Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.
 6. Οι αντιπρόσωποι της Δημοκρατίας της Μολδαβίας έχουν το δικαίωμα να συμμετέχουν ως παρατηρητές στην επιτροπή η οποία αναφέρεται στο άρθρο 14 της απόφασης (ΕΕ) 2021/764, χωρίς δικαίωμα ψήφου και για θέματα που αφορούν τη Δημοκρατία της Μολδαβίας.
 Οι εν λόγω επιτροπές συνεδριάζουν χωρίς την παρουσία


text:
των αντιπροσώπων της Δημοκρατίας της Μολδαβίας κατά τη στιγμή της ψηφοφορίας. Η Δημοκρατία της Μολδαβίας θα ενημερώνεται για το αποτέλεσμα.
 Η συμμετοχή που αναφέρεται στην παρούσα παράγραφο έχει την ίδια μορφή, συμπεριλαμβανομένων των διαδικασιών λήψης πληροφοριών και εγγράφων τεκμηρίωσης, με τη μορφή που έχει η συμμετοχή των αντιπροσώπων κρατών μελών της Ευρωπαϊκής Ένωσης.
 7. Τα δικαιώματα εκπροσώπησης και συμμετοχής της Δημοκρατία της Μολδαβίας στην επιτροπή του Ευρωπαϊκού Χώρου Έρευνας και στις υποομάδες της είναι αντίστοιχα των δικαιωμάτων που ισχύουν για τις συνδεδεμένες χώρες.
 8. Οι αντιπρόσωποι της Δημοκρατίας της Μολδαβίας έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους που ισχύουν για τους αντιπροσώπους των κρατών μελών της Ευρωπαϊκής Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν τη Δημοκρατία της Μολδαβίας.
 9. Η Δημοκρατία της Μολδαβίας μπορεί να συμμετέχει σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 του Συμβουλίου (9), στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.
 10. Τα έξοδα ταξιδίου και διαμονής που πραγματοποιούν οι αντιπρόσωποι και οι εμπειρογνώμονες της Δημοκρατίας της Μολδαβίας προκειμένου να συμμετέχουν ως παρατηρητές στις εργασίες της επιτροπής που αναφέρεται στο άρθρο 14 της απόφασης (ΕΕ) 2021/764, ή σε άλλες συνεδριάσεις που συνδέονται με την υλοποίηση του προγράμματος «Ορίζων Ευρώπη», επιστρέφονται από την Ευρωπαϊκή Ένωση στην ίδια βάση και σύμφωνα με τις διαδικασίες που ισχύουν για τους αντιπροσώπους των κρατών μελών της Ευρωπαϊκής Ένωσης.
 11. Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των επιστημόνων που συμμετέχουν στις καλυπτόμενες από την παρούσα συμφωνία δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.
 12. Η Δημοκρατία της Μολδαβίας λαμβάνει όλα τα αναγκαία μέτρα, κατά περίπτωση, για να διασφαλίσει ότι τα αγαθά και οι υπηρεσίες που αγοράζονται στη Δημοκρατία της Μολδαβίας ή εισάγονται στη Δημοκρατία της Μολδαβίας, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων στο πλαίσιο της παρούσας συμφωνίας, απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, όπως για παράδειγμα από τον ΦΠΑ, οι οποίες ισχύουν στη Δημοκρατία της Μολδαβίας.
 Άρθρο 3
 Χρηματοδοτική συνεισφορά
 1. Η συμμετοχή της Δημοκρατίας της Μολδαβίας ή μολδαβικών νομικών οντοτήτων στο πρόγραμμα «Ορίζων Ευρώπη» εξαρτάται από το αν η Δημοκρατία της Μολδαβίας συνεισφέρει οικονομικά στο πρόγραμμα και στις αντίστοιχες δαπάνες διαχείρισης, εκτέλεσης και λειτουργίας στο πλαίσιο του γενικού προϋπολογισμού της Ευρωπαϊκής Ένωσης (στο εξής: προϋπολογισμός της Ένωσης).
 2. Η χρηματοδοτική συνεισφορά αποτελεί το σύνολο:
 α)
 της επιχειρησιακής συνεισφοράς· και
 β)
 του τέλους συμμετοχής.
 3. Η χρηματοδοτική συνεισφορά λαμβάνει τη μορφή ετήσιας καταβολής, η οποία πραγματοποιείται σε δύο δόσεις και καταβάλλεται το αργότερο τον Μάιο και τον Ιούλιο.


text:
4. Η επιχειρησιακή συνεισφορά αφορά τις επιχειρησιακές δαπάνες και τις δαπάνες στήριξης του προγράμματος και είναι συμπληρωματική, τόσο σε πιστώσεις ανάληψης υποχρεώσεων όσο και σε πιστώσεις πληρωμών, στα ποσά που εγγράφονται στον προϋπολογισμό της Ένωσης που έχει εγκριθεί οριστικά για το πρόγραμμα «Ορίζων Ευρώπη», συμπεριλαμβανομένων πιστώσεων που αντιστοιχούν σε αποδεσμεύσεις που ανασυστάθηκαν σύμφωνα με το άρθρο 15 παράγραφος 3 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (10), στην πλέον επικαιροποιημένη έκδοση του κανονισμού (στο εξής: δημοσιονομικός κανονισμός), προσαυξημένα με εξωτερικά έσοδα για ειδικό προορισμό τα οποία δεν προέρχονται από χρηματοδοτικές συνεισφορές άλλων χορηγών προς το πρόγραμμα «Ορίζων Ευρώπη» (11).
 Όσον αφορά τα εξωτερικά έσοδα για ειδικό προορισμό που διατίθενται στο πρόγραμμα «Ορίζων Ευρώπη» βάσει του άρθρου 3 παράγραφος 1 του κανονισμού (ΕΕ) 2020/2094 σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (12), η εν λόγω προσαύξηση αντιστοιχεί στις ετήσιες πιστώσεις που αναφέρονται στα έγγραφα που συνοδεύουν το σχέδιο προϋπολογισμού όσον αφορά το πρόγραμμα «Ορίζων Ευρώπη».
 5. Η αρχική επιχειρησιακή συνεισφορά βασίζεται σε κλείδα κατανομής η οποία ορίζεται ως ο λόγος του ακαθάριστου εγχώριου προϊόντος (ΑΕΠ) της Δημοκρατίας της Μολδαβίας σε τιμές αγοράς προς το ΑΕΠ της Ευρωπαϊκής Ένωσης σε τιμές αγοράς. Τα εφαρμοστέα ΑΕΠ σε τιμές αγοράς καθορίζονται από τις αρμόδιες υπηρεσίες της Επιτροπής με βάση τα πλέον πρόσφατα διαθέσιμα στατιστικά στοιχεία όσον αφορά τους υπολογισμούς για τον προϋπολογισμό κατά το έτος που προηγείται του έτους κατά το οποίο οφείλεται η ετήσια πληρωμή. Κατά παρέκκλιση, για το 2021, η αρχική επιχειρησιακή συνεισφορά βασίζεται στο ΑΕΠ του έτους 2019 σε τιμές αγοράς. Προσαρμογές στην εν λόγω κλείδα κατανομής καθορίζονται στο παράρτημα Ι.
 6. Η αρχική επιχειρησιακή συνεισφορά υπολογίζεται με εφαρμογή της κλείδας κατανομής, όπως έχει προσαρμοστεί, στις αρχικές πιστώσεις ανάληψης υποχρεώσεων που έχουν εγγραφεί στον προϋπολογισμό της Ευρωπαϊκής Ένωσης, ο οποίος εγκρίνεται οριστικά για το έτος εφαρμογής με σκοπό τη χρηματοδότηση του προγράμματος «Ορίζων Ευρώπη», προσαυξημένες σύμφωνα με την παράγραφο 4 του παρόντος άρθρου.
 7. Το τέλος συμμετοχής ανέρχεται στο 4 % της ετήσιας αρχικής επιχειρησιακής συνεισφοράς, όπως υπολογίζεται σύμφωνα με τις παραγράφους 5 και 6 του παρόντος άρθρου, και εφαρμόζεται σταδιακά όπως ορίζεται στο παράρτημα Ι. Το τέλος συμμετοχής δεν υπόκειται σε αναδρομικές προσαρμογές ή διορθώσεις.
 8. Η αρχική επιχειρησιακή συνεισφορά για το έτος Ν μπορεί να προσαρμόζεται αναδρομικά προς τα πάνω ή προς τα κάτω σε ένα ή σε περισσότερα επόμενα έτη, με βάση τις δημοσιονομικές δεσμεύσεις που αναλήφθηκαν επί των πιστώσεων ανάληψης υποχρεώσεων του εν λόγω έτους Ν, προσαυξημένες σύμφωνα με την παράγραφο 4 του παρόντος άρθρου, την εκτέλεσή τους μέσω νομικών δεσμεύσεων ή την αποδέσμευσή τους. Οι λεπτομερείς διατάξεις για την εφαρμογή του παρόντος άρθρου καθορίζονται στο παράρτημα Ι.
 9. Η Ευρωπαϊκή Ένωση παρέχει στη Δημοκρατία της Μολδαβίας πληροφορίες σχετικά με τη χρηματοδοτική συμμετοχή της, όπως περιλαμβάνονται στις πληροφορίες σχετικά με τον προϋπολογισμό, τη λογιστική, τις επιδόσεις και την αξιολόγηση που παρέχονται στις αρμόδιες για τον προϋπολογισμό αρχές και στις αρμόδιες για την απαλλαγή αρχές της Ευρωπαϊκής Ένωσης όσον αφορά το


text:
πρόγραμμα «Ορίζων Ευρώπη». Οι εν λόγω πληροφορίες παρέχονται λαμβανομένων δεόντως υπόψη των κανόνων εμπιστευτικότητας και προστασίας δεδομένων της Ευρωπαϊκής Ένωσης και της Δημοκρατίας της Μολδαβίας, και με την επιφύλαξη των πληροφοριών τις οποίες έχει δικαίωμα να λαμβάνει η Δημοκρατία της Μολδαβίας, δυνάμει του παραρτήματος ΙΙΙ.
 10. Όλες οι συνεισφορές της Δημοκρατίας της Μολδαβίας ή οι καταβολές από την Ευρωπαϊκή Ένωση, καθώς και ο υπολογισμός των οφειλόμενων ή των προς είσπραξη ποσών γίνονται σε ευρώ.
 Άρθρο 4
 Αυτόματος διορθωτικός μηχανισμός
 1. Εφαρμόζεται αυτόματος διορθωτικός μηχανισμός ως προς την επιχειρησιακή συνεισφορά της Δημοκρατίας της Μολδαβίας για το έτος Ν, όπως προσαρμόζεται σύμφωνα με το άρθρο 3 παράγραφος 8, ο οποίος υπολογίζεται το έτος Ν+ 2. Βασίζεται στις επιδόσεις της Δημοκρατίας της Μολδαβίας και των μολδαβικών νομικών οντοτήτων στα μέρη του προγράμματος «Ορίζων Ευρώπη» τα οποία υλοποιούνται μέσω επιχορηγήσεων οι οποίες χορηγούνται κατόπιν διαγωνιστικής διαδικασίας και χρηματοδοτούνται από πιστώσεις ανάληψης υποχρεώσεων από το έτος Ν, προσαυξημένες σύμφωνα με το άρθρο 3 παράγραφος 4.
 Το ποσό της αυτόματης διόρθωσης υπολογίζεται βάσει της διαφοράς μεταξύ:
 α)
 των αρχικών ποσών των νομικών δεσμεύσεων για επιχορηγήσεις που χορηγούνται κατόπιν διαγωνιστικής διαδικασίας, οι οποίες δεσμεύσεις έχουν πράγματι αναληφθεί από τη Δημοκρατία της Μολδαβίας ή μολδαβικές νομικές οντότητες και χρηματοδοτούνται από πιστώσεις ανάληψης υποχρεώσεων του έτους Ν, προσαυξημένες σύμφωνα με το άρθρο 3 παράγραφος 4· και
 β)
 της αντίστοιχης επιχειρησιακής συνεισφοράς του έτους Ν που καταβλήθηκε από τη Δημοκρατία της Μολδαβίας όπως προσαρμόστηκε σύμφωνα με το άρθρο 3 παράγραφος 8, εξαιρουμένων των δαπανών μη παρέμβασης οι οποίες χρηματοδοτούνται από πιστώσεις ανάληψης υποχρεώσεων από το έτος Ν, προσαυξημένες σύμφωνα με το άρθρο 3 παράγραφος 4.
 2. Σε περίπτωση που το ποσό το οποίο αναφέρεται στην παράγραφο 1, είτε είναι θετικό είτε είναι αρνητικό, υπερβαίνει το 8 % της αντίστοιχης αρχικής επιχειρησιακής συνεισφοράς, όπως έχει προσαρμοστεί σύμφωνα με το άρθρο 3 παράγραφος 8, η αρχική επιχειρησιακή συνεισφορά της Δημοκρατίας της Μολδαβίας για το έτος Ν διορθώνεται. Το οφειλόμενο ή προς είσπραξη από τη Δημοκρατία της Μολδαβίας ως πρόσθετη συνεισφορά ή ως μείωση της συνεισφοράς της Δημοκρατίας της Μολδαβίας στο πλαίσιο του αυτόματου διορθωτικού μηχανισμού είναι το ποσό που υπερβαίνει αυτό το όριο του 8 %, το δε ποσό κάτω από αυτό το όριο του 8 % δεν θα ληφθεί υπόψη κατά τον υπολογισμό της οφειλόμενης ή της αντισταθμιζόμενης πρόσθετης συνεισφοράς.
 3. Λεπτομερείς κανόνες όσον αφορά τον αυτόματο διορθωτικό μηχανισμό καθορίζονται στο παράρτημα Ι.
 Άρθρο 5
 Αμοιβαιότητα
 1. Νομικές οντότητες εγκατεστημένες στην Ευρωπαϊκή Ένωση μπορούν να συμμετέχουν σε προγράμματα και έργα της Δημοκρατίας της Μολδαβίας ισοδύναμα με το πρόγραμμα «Ορίζων Ευρώπη», σύμφωνα με την εφαρμοστέα εθνική νομοθεσία στη Δημοκρατία της Μολδαβίας.
 2. Ο μη εξαντλητικός κατάλογος των ισοδύναμων προγραμμάτων και έργων της Δημοκρατίας της Μολδαβίας παρατίθεται στο παράρτημα II.
 3. Η χρηματοδότηση, από τη Δημοκρατία της Μολδαβίας, νομικών οντοτήτων εγκατεστημένων στην Ένωση υπόκειται στην εφαρμοστέα εθνική νομοθεσία στη Δημοκρατία της Μολδαβίας η οποία διέπει τη λειτουργία προγραμμάτων και έργων έρευνας και καινοτομίας. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.
 Άρθρο 6


text:
Ανοικτή επιστήμη
 Τα μέρη προωθούν αμοιβαία και ενθαρρύνουν πρακτικές ανοικτής επιστήμης στα προγράμματα και τα έργα τους, σύμφωνα με τους κανόνες του προγράμματος «Ορίζων Ευρώπη» και την εφαρμοστέα εθνική νομοθεσία στη Δημοκρατία της Μολδαβίας.
 Άρθρο 7
 Παρακολούθηση, αξιολόγηση και υποβολή εκθέσεων
 1. Με την επιφύλαξη των αρμοδιοτήτων της Επιτροπής, της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου της Ευρωπαϊκής Ένωσης όσον αφορά την παρακολούθηση, αξιολόγηση και υποβολή εκθέσεων του προγράμματος «Ορίζων Ευρώπη», η συμμετοχή της Δημοκρατίας της Μολδαβίας στο εν λόγω πρόγραμμα παρακολουθείται διαρκώς σε βάση εταιρικής σχέσης στην οποία συμμετέχουν η Επιτροπή και η Δημοκρατία της Μολδαβίας.
 2. Οι κανόνες σχετικά με τη χρηστή δημοσιονομική διαχείριση, συμπεριλαμβανομένου του δημοσιονομικού ελέγχου, της ανάκτησης ποσών και άλλων μέτρων για την καταπολέμηση της απάτης σε σχέση με τη χρηματοδότηση της Ευρωπαϊκής Ένωσης στο πλαίσιο της παρούσας συμφωνίας, καθορίζονται στο παράρτημα III.
 Άρθρο 8
 Μεικτή επιτροπή έρευνας και καινοτομίας ΕΕ-Δημοκρατίας της Μολδαβίας
 1. Με την παρούσα συμφωνία συγκροτείται μεικτή επιτροπή έρευνας και καινοτομίας ΕΕ–Δημοκρατίας της Μολδαβίας (στο εξής: μεικτή επιτροπή ΕΕ–Μολδαβίας). Στα καθήκοντα της μεικτής επιτροπής ΕΕ–Δημοκρατίας της Μολδαβίας περιλαμβάνονται τα εξής:
 α)
 εκτίμηση, αξιολόγηση και επανεξέταση της εφαρμογής της παρούσας συμφωνίας, ιδίως όσον αφορά:
 i)
 τη συμμετοχή και τις επιδόσεις των νομικών οντοτήτων της Δημοκρατίας της Μολδαβίας στο πρόγραμμα «Ορίζων Ευρώπη»·
 ii)
 το επίπεδο παροχής (αμοιβαίας) προσβασιμότητας προς τις νομικές οντότητες που είναι εγκατεστημένες στο έδαφος κάθε μέρους, ώστε να συμμετέχουν σε προγράμματα και έργα του άλλου μέρους·
 iii)
 την εφαρμογή του μηχανισμού χρηματοδοτικής συνεισφοράς και του αυτόματου διορθωτικού μηχανισμού σύμφωνα με τα άρθρα 3 και 4·
 iv)
 την ανταλλαγή πληροφοριών και την εξέταση τυχόν ζητημάτων σχετικά με την εκμετάλλευση αποτελεσμάτων, όπως μεταξύ άλλων όσον αφορά τα δικαιώματα διανοητικής ιδιοκτησίας·
 β)
 συζήτηση, κατόπιν αιτήματος ενός από τα μέρη, για τους περιορισμούς που εφαρμόζουν ή προγραμματίζουν τα μέρη όσον αφορά την πρόσβαση στα αντίστοιχα προγράμματα έρευνας και καινοτομίας τους, για παράδειγμα όσον αφορά ιδίως δράσεις που σχετίζονται με τους στρατηγικούς πόρους, τα συμφέροντα, την αυτονομία ή την ασφάλεια των μερών·
 γ)
 εξέταση τρόπων βελτίωσης και ανάπτυξης της συνεργασίας·
 από κοινού συζήτηση για τις μελλοντικές κατευθύνσεις και τις προτεραιότητες των πολιτικών που αφορούν την έρευνα και την καινοτομία, καθώς και για τον σχεδιασμό δραστηριοτήτων έρευνας κοινού ενδιαφέροντος· και
 δ)
 ανταλλαγή πληροφοριών, μεταξύ άλλων, σχετικά με τη θέσπιση νέων νομοθετικών πράξεων, αποφάσεων ή εθνικών προγραμμάτων έρευνας και καινοτομίας που αφορούν την υλοποίηση της παρούσας συμφωνίας.
 2. Η μεικτή επιτροπή ΕΕ–Δημοκρατίας της Μολδαβίας, η οποία απαρτίζεται από αντιπροσώπους της Ευρωπαϊκής Ένωσης και της Δημοκρατίας της Μολδαβίας, θεσπίζει τον εσωτερικό κανονισμό της.
 3. Η μεικτή επιτροπή ΕΕ–Δημοκρατίας της Μολδαβίας δύναται να αποφασίζει τη σύσταση οποιασδήποτε ad hoc ομάδας εργασίας / συμβουλευτικού οργάνου σε επίπεδο εμπειρογνωμόνων, η οποία μπορεί να συμβάλει στην υλοποίηση της παρούσας συμφωνίας.
 4. Η μεικτή επιτροπή ΕΕ–Δημοκρατίας της Μολδαβίας συνεδριάζει τουλάχιστον μια φορά ετησίως και, όποτε απαιτείται από ειδικές περιστάσεις, κατόπιν αιτήματος οποιουδήποτε από τα μέρη. Οι συνεδριάσεις διοργανώνονται και φιλοξενούνται εκ περιτροπής από την Ευρωπαϊκή Ένωση και από την εθνική αρχή που ορίζεται από την κυβέρνηση της Δημοκρατίας της Μολδαβίας.


text:
5. Η μεικτή επιτροπή ΕΕ–Δημοκρατίας της Μολδαβίας εργάζεται σε συνεχή βάση με ανταλλαγή σχετικών πληροφοριών με κάθε μέσο επικοινωνίας, ιδίως όσον αφορά τη συμμετοχή / τις επιδόσεις των νομικών οντοτήτων που είναι εγκατεστημένες στη Δημοκρατία της Μολδαβίας. Η μεικτή επιτροπή ΕΕ–Δημοκρατίας της Μολδαβίας μπορεί, ειδικότερα, να διεξάγει τις εργασίες της γραπτώς όποτε προκύπτει σχετική ανάγκη.
 Άρθρο 9
 Τελικές διατάξεις
 1. Η παρούσα συμφωνία αρχίζει να ισχύει την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 2. Η παρούσα απόφαση εφαρμόζεται από την 1η Ιανουαρίου 2021. Παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα, οι δράσεις, οι δραστηριότητες ή τα μέρη αυτών που χρηματοδοτούνται από το πρόγραμμα «Ορίζων Ευρώπη», όλες οι δράσεις που είναι αναγκαίες για την προστασία των οικονομικών συμφερόντων της Ευρωπαϊκής Ένωσης, καθώς και όλες οι οικονομικές υποχρεώσεις που απορρέουν από την εφαρμογή της παρούσας συμφωνίας μεταξύ των μερών.
 3. Η παρούσα συμφωνία εφαρμόζεται προσωρινά σύμφωνα με τις αντίστοιχες εσωτερικές διαδικασίες και τη νομοθεσία αμφοτέρων των μερών. Η εν λόγω προσωρινή εφαρμογή ξεκινά την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 4. Σε περίπτωση που η Δημοκρατία της Μολδαβίας γνωστοποιήσει στην Επιτροπή, η οποία ενεργεί εξ ονόματος της Ευρωπαϊκής Ένωσης, ότι δεν θα ολοκληρώσει τις εσωτερικές διαδικασίες που απαιτούνται για να αρχίσει να ισχύει η παρούσα συμφωνία, τότε η παρούσα συμφωνία παύει να εφαρμόζεται προσωρινά από την ημερομηνία κατά την οποία η Επιτροπή λαμβάνει την εν λόγω γνωστοποίηση, η οποία αποτελεί και την ημερομηνία παύσης για τους σκοπούς της παρούσας συμφωνίας.
 5. Η εφαρμογή της παρούσας συμφωνίας μπορεί να ανασταλεί από την Ευρωπαϊκή Ένωση σε περίπτωση μερικής ή ολικής μη καταβολής της χρηματοδοτικής συνεισφοράς, την οποία οφείλει η Δημοκρατία της Μολδαβίας βάσει της παρούσας συμφωνίας.
 Σε περίπτωση μη καταβολής η οποία μπορεί να θέσει σε σοβαρό κίνδυνο την υλοποίηση και τη διαχείριση του προγράμματος «Ορίζων Ευρώπη», η Επιτροπή αποστέλλει επίσημη επιστολή υπενθύμισης. Σε περίπτωση που η καταβολή δεν πραγματοποιηθεί εντός 20 εργάσιμων ημερών από την επίσημη επιστολή υπενθύμισης, η Επιτροπή γνωστοποιεί στη Δημοκρατία της Μολδαβίας την αναστολή εφαρμογής της παρούσας συμφωνίας μέσω επίσημης επιστολής γνωστοποίησης, η οποία αρχίζει να ισχύει 15 ημέρες από την παραλαβή της εν λόγω γνωστοποίησης από τη Δημοκρατία της Μολδαβίας.
 Σε περίπτωση αναστολής εφαρμογής της παρούσας συμφωνίας, νομικές οντότητες εγκατεστημένες στη Δημοκρατία της Μολδαβίας δεν είναι επιλέξιμες για συμμετοχή σε διαδικασίες χορήγησης επιχορηγήσεων, οι οποίες δεν έχουν ακόμη ολοκληρωθεί κατά την έναρξη ισχύος της αναστολής. Η διαδικασία χορήγησης επιχορηγήσεων θεωρείται ότι έχει ολοκληρωθεί όταν έχουν αναληφθεί νομικές δεσμεύσεις που απορρέουν από την εν λόγω διαδικασία.
 Η αναστολή δεν επηρεάζει τις νομικές δεσμεύσεις που έχουν αναλάβει οι νομικές οντότητες που είναι εγκατεστημένες στη Δημοκρατία της Μολδαβίας πριν από την έναρξη ισχύος της αναστολής. Η παρούσα συμφωνία εξακολουθεί να εφαρμόζεται ως προς τις συγκεκριμένες νομικές δεσμεύσεις.
 Η Ευρωπαϊκή Ένωση ενημερώνει τη Δημοκρατία της Μολδαβίας αμέσως μόλις εισπράξει ολόκληρο το οφειλόμενο ποσό της χρηματοδοτικής συνεισφοράς. Η αναστολή


text:
αίρεται αμέσως μετά την εν λόγω γνωστοποίηση.
 Από την ημερομηνία κατά την οποία αίρεται η αναστολή, νομικές οντότητες εγκατεστημένες στη Δημοκρατία της Μολδαβίας είναι εκ νέου επιλέξιμες σε διαδικασίες χορήγησης επιχορηγήσεων που ξεκίνησαν μετά την εν λόγω ημερομηνία και σε διαδικασίες χορήγησης επιχορηγήσεων που ξεκίνησαν πριν από την εν λόγω ημερομηνία, για τις οποίες δεν έχουν εκπνεύσει οι προθεσμίες υποβολής αιτήσεων.
 6. Έκαστο μέρος δύναται ανά πάσα στιγμή να καταγγείλει την παρούσα συμφωνία με αποστολή έγγραφης γνωστοποίησης με την οποία ενημερώνει για την πρόθεσή του να καταγγείλει τη συμφωνία.
 Η καταγγελία αρχίζει να ισχύει τρεις ημερολογιακούς μήνες μετά την ημερομηνία λήψης της έγγραφης γνωστοποίησης από τον παραλήπτη της. Η ημερομηνία κατά την οποία αρχίζει να ισχύει η καταγγελία αποτελεί την ημερομηνία καταγγελίας για τους σκοπούς της παρούσας συμφωνίας.
 7. Σε περίπτωση που η παρούσα συμφωνία παύσει να εφαρμόζεται προσωρινά σύμφωνα με την παράγραφο 4 του παρόντος άρθρου ή καταγγελθεί σύμφωνα με την παράγραφο 6 του παρόντος άρθρου, τα μέρη συμφωνούν ότι:
 α)
 έργα, δράσεις, δραστηριότητες ή μέρη αυτών για τα οποία έχουν αναληφθεί νομικές δεσμεύσεις κατά την προσωρινή εφαρμογή και/ή μετά την έναρξη ισχύος της παρούσας συμφωνίας, και προτού η παρούσα συμφωνία παύσει να εφαρμόζεται ή καταγγελθεί, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία·
 β)
 η ετήσια χρηματοδοτική συνεισφορά του έτους Ν κατά τη διάρκεια του οποίου η παρούσα συμφωνία παύσει να ισχύει προσωρινά ή καταγγελθεί, καταβάλλεται εξ ολοκλήρου σύμφωνα με το άρθρο 3. Η επιχειρησιακή συνεισφορά του έτους Ν προσαρμόζεται σύμφωνα με το άρθρο 3 παράγραφος 8 και διορθώνεται σύμφωνα με το άρθρο 4 της παρούσας συμφωνίας. Το τέλος συμμετοχής που καταβάλλεται για το έτος Ν δεν αναπροσαρμόζεται ούτε διορθώνεται· και
 γ)
 μετά το έτος κατά το οποίο η παρούσα συμφωνία παύσει να εφαρμόζεται προσωρινά ή καταγγελθεί, οι αρχικές επιχειρησιακές συνεισφορές που καταβλήθηκαν για τα έτη κατά τη διάρκεια των οποίων εφαρμοζόταν η παρούσα συμφωνία, προσαρμόζονται σύμφωνα με το άρθρο 3 παράγραφος 8 και διορθώνονται αυτομάτως σύμφωνα με το άρθρο 4 της παρούσας συμφωνίας.
 Τα μέρη διευθετούν με κοινή συναίνεση τυχόν άλλες συνέπειες που προκύπτουν από την καταγγελία ή την παύση της προσωρινής εφαρμογής της παρούσας συμφωνίας.
 8. Η παρούσα συμφωνία μπορεί να τροποποιηθεί μόνον εγγράφως, με κοινή συναίνεση των μερών. Για την έναρξη ισχύος των τροποποιήσεων τηρείται η ίδια διαδικασία με αυτήν που εφαρμόζεται για την έναρξη ισχύος της παρούσας συμφωνίας.
 9. Τα παραρτήματα της παρούσας συμφωνίας αποτελούν αναπόσπαστο μέρος αυτής.
 Η παρούσα συμφωνία συντάσσεται σε δύο πρωτότυπα στην αγγλική και τη ρουμανική γλώσσα, και το κάθε κείμενο είναι εξίσου αυθεντικό. Σε περίπτωση διαφορετικής ερμηνείας, υπερισχύει το αγγλικό κείμενο.
 Έγινε στις Βρυξέλλες, στις 27 Οκτωβρίου 2021, σε 2 πρωτότυπα, στη ρουμανική και στην αγγλική γλώσσα.
 Για την Επιτροπή, εξ ονόματος της Ευρωπαϊκής Ένωσης,
 Mariya GABRIEL
 Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας
 Για τη Δημοκρατία της Μολδαβίας,
 Natalia GAVRILIȚA
 Πρωθυπουργός
 (1) ΕΕ L 260 της 30.8.2014, σ. 4.
 (2) ΕΕ L 260 της 30.8.2014, σ. 619.
 (3) Η παρούσα συμφωνία συνιστά και έχει τα ίδια έννομα αποτελέσματα με το μνημόνιο συμφωνίας που


text:
ορίζεται στο πρωτόκολλο Ι για συμφωνία-πλαίσιο μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με τις γενικές αρχές για τη συμμετοχή της Δημοκρατίας της Μολδαβίας σε ενωσιακά προγράμματα.
 (4) Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
 (5) Απόφαση (ΕΕ) 2021/764 του Συμβουλίου, της 10ης Μαΐου 2021, για τη θέσπιση του ειδικού προγράμματος υλοποίησης του προγράμματος-πλαισίου έρευνας και καινοτομίας «Ορίζων Ευρώπη» και την κατάργηση της απόφασης 2013/743/ΕΕ (ΕΕ L 167 Ι της 12.5.2021, σ. 1).
 (6) Κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το Ευρωπαϊκό Ινστιτούτο Καινοτομίας και Τεχνολογίας (αναδιατύπωση) (ΕΕ L 189 της 28.5.2021, σ. 61).
 (7) Απόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το στρατηγικό θεματολόγιο καινοτομίας του Ευρωπαϊκού Ινστιτούτου Καινοτομίας και Τεχνολογίας (ΕΙΤ) 2021-2027: τόνωση του ταλέντου και της ικανότητας για καινοτομία της Ευρώπης, και την κατάργηση της απόφασης αριθ. 1312/2013/ΕΕ (ΕΕ L 189 της 28.5.2021, σ. 91).
 (8) Τα περιοριστικά μέτρα της ΕΕ θεσπίζονται σύμφωνα με το άρθρο 29 της Συνθήκης της Ευρωπαϊκής Ένωσης ή σύμφωνα με το άρθρο 215 της Συνθήκης για τη λειτουργία της Ευρωπαϊκής Ένωσης.
 (9) Κανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με το κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1).
 (10) Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
 (11) Σε αυτήν την περίπτωση περιλαμβάνονται κυρίως οι πόροι από το Μέσο Ανάκαμψης της Ευρωπαϊκής Ένωσης το οποίο θεσπίστηκε με τον κανονισμό (ΕΕ) 2020/2094 του Συμβουλίου, της 14ης Δεκεμβρίου 2020, σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (ΕΕ L 433 I της 22.12.2020, σ. 23).
 (12) ΕΕ L 433 I της 22.12.2020, σ. 23.
 ΠΑΡΑΡΤΗΜΑ I
 Κανόνες που διέπουν τη χρηματοδοτική συνεισφορά της Δημοκρατίας της Μολδαβίας στο πρόγραμμα «Ορίζων Ευρώπη» (2021-2027)
 I. Υπολογισμός της χρηματοδοτικής συνεισφοράς της Δημοκρατίας της Μολδαβίας
 1.
 Η χρηματοδοτική συνεισφορά της Δημοκρατίας της Μολδαβίας στο πρόγραμμα «Ορίζων Ευρώπη» καθορίζεται σε ετήσια βάση κατ’ αναλογία και επιπλέον του ποσού που διατίθεται κάθε χρόνο στον προϋπολογισμό της Ένωσης για πιστώσεις ανάληψης υποχρεώσεων που είναι αναγκαίες για τη διαχείριση, την εκτέλεση και τη λειτουργία του προγράμματος «Ορίζων Ευρώπη», προσαυξημένες σύμφωνα με το άρθρο 3 παράγραφος 4 της παρούσας συμφωνίας.
 2.
 Το τέλος συμμετοχής που αναφέρεται


text:
στο άρθρο 3 παράγραφος 7 της παρούσας συμφωνίας εφαρμόζεται σταδιακά ως εξής:
 —
 2021: 0,5 %;
 —
 2022: 1 %;
 —
 2023: 1,5 %;
 —
 2024: 2 %;
 —
 2025: 2,5 %;
 —
 2026: 3 %;
 —
 2027: 4 %.
 3.
 Σύμφωνα με το άρθρο 3 παράγραφος 5 της παρούσας συμφωνίας, η αρχική επιχειρησιακή συνεισφορά την οποία πρέπει να καταβάλλει η Δημοκρατία της Μολδαβίας για τη συμμετοχή της στο πρόγραμμα «Ορίζων Ευρώπη» θα υπολογίζεται για τα αντίστοιχα οικονομικά έτη με προσαρμογή της κλείδας κατανομής.
 Η προσαρμογή της κλείδας κατανομής γίνεται ως εξής:
 Προσαρμοσμένη κλείδα κατανομής = κλείδα κατανομής × συντελεστής
 Ο συντελεστής που χρησιμοποιείται για τον παραπάνω υπολογισμό για την προσαρμογή της κλείδας κατανομής είναι 0,10.
 4.
 Σύμφωνα με το άρθρο 3 παράγραφος 8 της παρούσας συμφωνίας, η πρώτη προσαρμογή που αφορά την εκτέλεση του προϋπολογισμού του έτους Ν πραγματοποιείται το έτος Ν+ 1, όταν η αρχική επιχειρησιακή συνεισφορά για το έτος Ν προσαρμόζεται προς τα πάνω ή προς τα κάτω λαμβανομένης υπόψη της διαφοράς μεταξύ:
 α)
 του ποσού της προσαρμοσμένης συνεισφοράς το οποίο υπολογίζεται με εφαρμογή της κλείδας κατανομής προσαρμοσμένης για το έτος Ν στο σύνολο:
 i.
 του ποσού των δημοσιονομικών δεσμεύσεων που αναλήφθηκαν επί πιστώσεων ανάληψης υποχρεώσεων οι οποίες εγκρίθηκαν για το έτος Ν στο πλαίσιο του ψηφισθέντος προϋπολογισμού της Ευρωπαϊκής Ένωσης και επί πιστώσεων ανάληψης υποχρεώσεων οι οποίες αντιστοιχούν σε αποδεσμεύσεις που ανασυστάθηκαν· και
 ii.
 κάθε πίστωσης ανάληψης υποχρεώσεων που βασίζεται σε εξωτερικά έσοδα για ειδικό προορισμό τα οποία δεν προκύπτουν από χρηματοδοτικές συνεισφορές άλλων χορηγών προς το πρόγραμμα «Ορίζων Ευρώπη» και τα οποία ήταν διαθέσιμα στο τέλος του έτους Ν (1). Όσον αφορά τα εξωτερικά έσοδα για ειδικό προορισμό που διατίθενται στο πρόγραμμα «Ορίζων Ευρώπη» βάσει του άρθρου 3 παράγραφος 1 του κανονισμού (ΕΕ) 2020/2094 του Συμβουλίου σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (2), τα ετήσια ενδεικτικά ποσά στον προγραμματισμό του πολυετούς δημοσιονομικού πλαισίου (ΠΔΠ) χρησιμοποιούνται για τον υπολογισμό της προσαρμοσμένης συνεισφοράς.
 β)
 και της αρχικής επιχειρησιακής συνεισφοράς για το έτος Ν.
 Αρχής γενομένης από το έτος Ν+ 2 και κάθε επόμενο έτος, έως ότου καταβληθούν ή αποδεσμευτούν όλες οι δημοσιονομικές δεσμεύσεις που χρηματοδοτούνται με πιστώσεις ανάληψης υποχρεώσεων, οι οποίες προέρχονται από το έτος Ν και προσαυξάνονται σύμφωνα με το άρθρο 3 παράγραφος 4 της παρούσας συμφωνίας, και το αργότερο 3 έτη μετά τη λήξη του προγράμματος «Ορίζων Ευρώπη», η Ένωση υπολογίζει την προσαρμογή της επιχειρησιακής συνεισφοράς του έτους Ν μειώνοντας την επιχειρησιακή συνεισφορά της Δημοκρατίας της Μολδαβίας κατά το ποσό που προκύπτει από την εφαρμογή της κλείδας κατανομής προσαρμοσμένης για το έτος Ν στις αποδεσμεύσεις που πραγματοποιούνται κάθε χρόνο ως προς τις αναλήψεις δεσμεύσεων για το εν λόγω έτος Ν, οι οποίες χρηματοδοτούνται από τον προϋπολογισμό της Ένωσης ή από αποδεσμεύσεις που ανασυστάθηκαν.
 Εάν ακυρωθούν τα ποσά που προέρχονται από εξωτερικά έσοδα για ειδικό προορισμό του έτους Ν [συμπεριλαμβάνονται οι πιστώσεις ανάληψης υποχρεώσεων και, όσον αφορά τα ποσά που προβλέπονται στον κανονισμό (ΕΕ) 2020/2094, συμπεριλαμβάνονται τα ετήσια ενδεικτικά ποσά στον προγραμματισμό


text:
του ΠΔΠ], τα οποία δεν προκύπτουν από χρηματοδοτικές συνεισφορές άλλων χορηγών προς το πρόγραμμα «Ορίζων Ευρώπη», η επιχειρησιακή συνεισφορά της Δημοκρατίας της Μολδαβίας μειώνεται κατά το ποσό που προκύπτει από την εφαρμογή της κλείδας κατανομής η οποία προσαρμόζεται για το έτος Ν στο ακυρωθέν ποσό.
 II. Αυτόματη διόρθωση της επιχειρησιακής συνεισφοράς της Δημοκρατίας της Μολδαβίας
 1.
 Για τον υπολογισμό της αυτόματης διόρθωσης που αναφέρεται στο άρθρο 4 της παρούσας συμφωνίας, εφαρμόζονται οι ακόλουθες ρυθμίσεις:
 α)
 «επιχορηγήσεις κατόπιν διαγωνιστικής διαδικασίας»: οι επιχορηγήσεις που χορηγούνται μέσω προσκλήσεων υποβολής προτάσεων, στις οποίες οι τελικοί δικαιούχοι είναι δυνατόν να προσδιοριστούν κατά τον χρόνο υπολογισμού της αυτόματης διόρθωσης. Αποκλείεται η οικονομική ενίσχυση τρίτων, όπως ορίζεται στο άρθρο 204 του δημοσιονομικού κανονισμού·
 β)
 σε περίπτωση που κοινοπραξία αναλαμβάνει νομική δέσμευση, τα ποσά που χρησιμοποιούνται για τον καθορισμό των αρχικών ποσών της νομικής δέσμευσης είναι τα σωρευτικά ποσά που διατίθενται σε δικαιούχους οι οποίοι είναι μολδαβικές οντότητες σύμφωνα με την ενδεικτική κατανομή του προϋπολογισμού της συμφωνίας επιχορήγησης·
 γ)
 όλα τα ποσά στο πλαίσιο των νομικών δεσμεύσεων, τα οποία αντιστοιχούν σε επιχορηγήσεις που χορηγούνται κατόπιν διαγωνιστικής διαδικασίας, καθορίζονται μέσω του ηλεκτρονικού συστήματος eCorda της Ευρωπαϊκής Επιτροπής και εκταμιεύονται τη δεύτερη Τετάρτη του Φεβρουαρίου του έτους N+ 2·
 δ)
 «δαπάνες μη παρέμβασης»: δαπάνες του προγράμματος εξαιρουμένων των επιχορηγήσεων που χορηγούνται κατόπιν διαγωνιστικής διαδικασίας, συμπεριλαμβανομένων των δαπανών στήριξης, της ειδικής για το πρόγραμμα διαχείρισης και άλλων δράσεων (3)·
 ε)
 τα ποσά που διατίθενται σε διεθνείς οργανισμούς με τη μορφή των νομικών οντοτήτων, οι οποίοι αποτελούν τον τελικό δικαιούχο (4), θεωρούνται δαπάνες μη παρέμβασης.
 2.
 Ο μηχανισμός εφαρμόζεται ως εξής:
 α)
 Οι αυτόματες διορθώσεις για το έτος Ν που αφορούν την εκτέλεση των πιστώσεων ανάληψης υποχρεώσεων για το έτος Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας, εφαρμόζονται με βάση τα στοιχεία για το έτος N και το έτος Ν+ 1 που προέρχονται από το e-Corda, το οποίο αναφέρεται στο σημείο ΙΙ παράγραφος 1 στοιχείο γ) του παρόντος παραρτήματος κατά το έτος Ν+ 2, κατόπιν εφαρμογής τυχόν προσαρμογών που προβλέπονται στο άρθρο 3 παράγραφος 8 της παρούσας συμφωνίας στη συνεισφορά της Δημοκρατίας της Μολδαβίας στο πρόγραμμα «Ορίζων Ευρώπη». Το υπολογιζόμενο ποσό θα είναι το ποσό των επιχορηγήσεων που χορηγούνται κατόπιν διαγωνιστικής διαδικασίας για τις οποίες διατίθενται στοιχεία κατά τον χρόνο υπολογισμού της διόρθωσης.
 β)
 Αρχής γενομένης από το έτος Ν+ 2 και μέχρι το 2029, το ποσό της αυτόματης διόρθωσης υπολογίζεται για το έτος Ν λαμβάνοντας υπόψη τη διαφορά μεταξύ των κάτωθι ποσών:
 i.
 του συνολικού ποσού των εν λόγω επιχορηγήσεων που χορηγούνται κατόπιν διαγωνιστικής διαδικασίας, οι οποίες κατανέμονται στη Δημοκρατία της Μολδαβίας ή σε μολδαβικές νομικές οντότητες ως αναλήψεις υποχρεώσεων από πιστώσεις του προϋπολογισμού του έτους Ν· και
 ii.
 του ποσού της προσαρμοσμένης επιχειρησιακής συνεισφοράς της Δημοκρατίας της Μολδαβίας για το έτος Ν πολλαπλασιαζόμενου επί τον λόγο μεταξύ:
 A.
 του ποσού των επιχορηγήσεων που χορηγούνται κατόπιν διαγωνιστικής διαδικασίας σε πιστώσεις ανάληψης υποχρεώσεων του έτους Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας· και
 B.
 του συνόλου των εγκεκριμένων πιστώσεων ανάληψης υποχρεώσεων του


text:
προϋπολογισμού του έτους Ν, συμπεριλαμβανομένων των δαπανών μη παρέμβασης.
 III. Καταβολή της χρηματοδοτικής συνεισφοράς της Δημοκρατίας της Μολδαβίας, καταβολή των ποσών που προκύπτουν από προσαρμογές της επιχειρησιακής συνεισφοράς της Δημοκρατίας της Μολδαβίας και καταβολή της αυτόματης διόρθωσης που εφαρμόζεται στην επιχειρησιακή συνεισφορά της Δημοκρατίας της Μολδαβίας
 1.
 Η Επιτροπή κοινοποιεί στη Δημοκρατία της Μολδαβίας, το συντομότερο δυνατόν και το αργότερο κατά την έκδοση της πρώτης πρόσκλησης προς καταβολή του οικονομικού έτους, τις ακόλουθες πληροφορίες:
 α)
 τα ποσά σε πιστώσεις ανάληψης υποχρεώσεων στον προϋπολογισμό της Ένωσης που έχουν εγκριθεί οριστικά για το εν λόγω έτος για τις γραμμές του προϋπολογισμού που καλύπτουν τη συμμετοχή της Δημοκρατίας της Μολδαβίας στο πρόγραμμα «Ορίζων Ευρώπη», προσαυξημένες, κατά περίπτωση, σύμφωνα με το άρθρο 3 παράγραφος 4 της παρούσας συμφωνίας·
 β)
 το ποσό του τέλους συμμετοχής που αναφέρεται στο άρθρο 3 παράγραφος 7 της παρούσας συμφωνίας·
 γ)
 από το έτος Ν+ 1 της υλοποίησης του προγράμματος «Ορίζων Ευρώπη», η εκτέλεση των πιστώσεων ανάληψης υποχρεώσεων που αντιστοιχούν στο οικονομικό έτος Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας και ανάλογα με το επίπεδο αποδέσμευσης·
 δ)
 όσον αφορά το μέρος του προγράμματος «Ορίζων Ευρώπη» για το οποίο οι συγκεκριμένες πληροφορίες είναι απαραίτητες για τον υπολογισμό της αυτόματης διόρθωσης, το επίπεδο των δεσμεύσεων που αναλαμβάνονται υπέρ μολδαβικών νομικών οντοτήτων, οι οποίες κατανέμονται σύμφωνα με το αντίστοιχο έτος πιστώσεων του προϋπολογισμού και το αντίστοιχο συνολικό επίπεδο των δεσμεύσεων.
 Βάσει του σχεδίου προϋπολογισμού της, η Επιτροπή παρέχει εκτίμηση των πληροφοριών των στοιχείων α) και β) για το επόμενο έτος το συντομότερο δυνατόν και, το αργότερο, έως την 1η Σεπτεμβρίου του οικονομικού έτους.
 2.
 Το αργότερο τον Απρίλιο και τον Ιούνιο κάθε οικονομικού έτους, η Επιτροπή απευθύνει στη Δημοκρατία της Μολδαβίας πρόσκληση προς καταβολή ανάλογη με τη συνεισφορά της βάσει της παρούσας συμφωνίας.
 Σε κάθε πρόσκληση προς καταβολή προβλέπεται η καταβολή έξι δωδεκάτων της συνεισφοράς της Δημοκρατίας της Μολδαβίας το αργότερο 30 ημέρες μετά την έκδοση της πρόσκλησης προς καταβολή.
 Για το πρώτο έτος εφαρμογής της παρούσας συμφωνίας, η Επιτροπή εκδίδει μία μόνο πρόσκληση προς καταβολή εντός 60 ημερών από την υπογραφή της παρούσας συμφωνίας.
 3.
 Από το 2023 και κάθε έτος στη συνέχεια, στις προσκλήσεις προς καταβολή αποτυπώνεται επίσης το ποσό της αυτόματης διόρθωσης, η οποία εφαρμόζεται στην επιχειρησιακή συνεισφορά που καταβλήθηκε για το έτος Ν- 2.
 Στην πρόσκληση προς καταβολή η οποία εκδίδεται το αργότερο τον Απρίλιο ενδέχεται επίσης να περιλαμβάνονται προσαρμογές της χρηματοδοτικής συνεισφοράς που κατέβαλε η Δημοκρατία της Μολδαβίας για την υλοποίηση, τη διαχείριση και τη λειτουργία των προηγούμενων προγραμμάτων-πλαισίων έρευνας και καινοτομίας, στα οποία συμμετείχε η Δημοκρατία της Μολδαβίας.
 Για κάθε ένα από τα οικονομικά έτη 2028, 2029 και 2030, θα οφείλεται στη Δημοκρατία της Μολδαβίας ή η Δημοκρατία της Μολδαβίας θα οφείλει το ποσό που προκύπτει από την αυτόματη διόρθωση η οποία εφαρμόζεται στις επιχειρησιακές συνεισφορές που καταβλήθηκαν από τη Δημοκρατία της Μολδαβίας το 2026 και το 2027 ή από τις προσαρμογές που πραγματοποιήθηκαν σύμφωνα με το άρθρο 3 παράγραφος 8 της παρούσας συμφωνίας.
 4.
 Η Δημοκρατία της Μολδαβίας καταβάλλει τη χρηματοδοτική


text:
συνεισφορά της βάσει της παρούσας συμφωνίας σύμφωνα με το σημείο ΙΙΙ του παρόντος παραρτήματος. Σε περίπτωση μη πληρωμής από τη Δημοκρατία της Μολδαβίας έως την ημερομηνία καταβολής, η Επιτροπή αποστέλλει επίσημη επιστολή υπενθύμισης. Οποιαδήποτε καθυστέρηση στην καταβολή της χρηματοδοτικής συνεισφοράς συνεπάγεται επιβάρυνση της Δημοκρατίας της Μολδαβίας με τόκους υπερημερίας επί του ανεξόφλητου ποσού, αρχής γενομένης από την ημερομηνία λήξης της προθεσμίας πληρωμής.
 Το επιτόκιο για τα εισπρακτέα ποσά που δεν καταβάλλονται εμπρόθεσμα είναι αυτό που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, και το οποίο ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία πληρωμής, προσαυξημένο κατά μιάμιση εκατοστιαία μονάδα.
 (1) Σε αυτήν την περίπτωση περιλαμβάνονται κυρίως οι πόροι από το Μέσο Ανάκαμψης της Ευρωπαϊκής Ένωσης το οποίο θεσπίστηκε με τον κανονισμό (ΕΕ) 2020/2094 του Συμβουλίου, της 14ης Δεκεμβρίου 2020, σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (ΕΕ L 433 I της 22.12.2020, σ. 23).
 (2) ΕΕ L 433 I της 22.12.2020, σ. 23.
 (3) Στις άλλες δράσεις περιλαμβάνονται κυρίως η σύναψη συμβάσεων, η απονομή βραβείων, τα χρηματοδοτικά μέσα, οι άμεσες δράσεις του Κοινού Κέντρου Ερευνών, οι συνδρομές (ΟΟΣΑ, Eureka, IPEEC, ΔΟΕ, ...), οι εμπειρογνώμονες (αξιολογητές, παρακολούθηση έργων) κ.λπ.
 (4) Τα ποσά προς τους διεθνείς οργανισμούς θεωρούνται δαπάνες μη παρέμβασης μόνο στην περίπτωση που οι διεθνείς οργανισμοί είναι τελικοί δικαιούχοι. Η περίπτωση αυτή δεν ισχύει όταν ένας διεθνής οργανισμός είναι συντονιστής έργου (και διανέμει κεφάλαια σε άλλους συντονιστές).
 ΠΑΡΑΡΤΗΜΑ II
 Κατάλογος των ισοδύναμων προγραμμάτων και έργων της Δημοκρατίας της Μολδαβίας
 Ο ακόλουθος μη εξαντλητικός κατάλογος θεωρείται ότι περιλαμβάνει προγράμματα και έργα ισοδύναμα του προγράμματος «Ορίζων Ευρώπη» στη Δημοκρατία της Μολδαβίας:
 —
 Κρατικά προγράμματα·
 —
 Προγράμματα μεταφοράς τεχνολογίας και καινοτομίας·
 —
 Διμερή και πολυμερή προγράμματα·
 —
 Μεταδιδακτορικά προγράμματα.
 ΠΑΡΑΡΤΗΜΑ III
 Χρηστή δημοσιονομική διαχείριση
 Προστασία οικονομικών συμφερόντων και είσπραξη
 Άρθρο 1
 Αξιολογήσεις και έλεγχοι
 1. Η Ευρωπαϊκή Ένωση έχει το δικαίωμα να διεξάγει, σύμφωνα με τις εφαρμοστέες πράξεις ενός ή περισσότερων θεσμικών οργάνων ή οργανισμών της Ένωσης και όπως προβλέπεται στις σχετικές συμφωνίες και/ή συμβάσεις, αξιολογήσεις τεχνικού, επιστημονικού, χρηματοοικονομικού χαρακτήρα ή άλλου είδους αξιολογήσεις και ελέγχους στις εγκαταστάσεις κάθε φυσικού προσώπου που διαμένει στη Δημοκρατία της Μολδαβίας ή κάθε νομικής οντότητας εγκατεστημένης στη Δημοκρατία της Μολδαβίας που λαμβάνει χρηματοδότηση από την Ευρωπαϊκή Ένωση, καθώς και στις εγκαταστάσεις κάθε τρίτου που συμμετέχει στην εκτέλεση κονδυλίων της Ένωσης και ο οποίος διαμένει ή είναι εγκατεστημένος στη Δημοκρατία της Μολδαβίας. Οι εν λόγω αξιολογήσεις και έλεγχοι μπορούν να διενεργούνται από τους υπαλλήλους των θεσμικών οργάνων και οργανισμών της Ευρωπαϊκής Ένωσης, ειδικότερα από υπαλλήλους της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, ή από άλλα πρόσωπα εντεταλμένα από την Ευρωπαϊκή Επιτροπή.
 2. Οι υπάλληλοι των θεσμικών οργάνων και οργανισμών της Ευρωπαϊκής Ένωσης, ειδικότερα οι υπάλληλοι της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, καθώς και άλλα πρόσωπα εντεταλμένα από την Ευρωπαϊκή Επιτροπή, έχουν επαρκή πρόσβαση σε χώρους, εργασίες και έγγραφα (τόσο σε ηλεκτρονική όσο και σε


text:
έντυπη μορφή), καθώς και σε όλες τις πληροφορίες που απαιτούνται για τη διενέργεια των εν λόγω ελέγχων, όπως επίσης έχουν το δικαίωμα να εξασφαλίζουν υλικό/ηλεκτρονικό αντίγραφο και αποσπάσματα κάθε εγγράφου ή των περιεχομένων οποιουδήποτε μέσου δεδομένων που βρίσκονται στην κατοχή του φυσικού ή νομικού προσώπου που υποβάλλεται σε έλεγχο, ή αντίστοιχα βρίσκονται στην κατοχή του τρίτου που υποβάλλεται σε έλεγχο.
 3. Η Δημοκρατία της Μολδαβίας ούτε αποτρέπει ούτε θέτει συγκεκριμένο εμπόδιο στο δικαίωμα εισόδου των υπαλλήλων και λοιπών προσώπων που αναφέρονται στην παράγραφο 2 στη Δημοκρατία της Μολδαβίας και στην πρόσβαση στις εγκαταστάσεις, λόγω της άσκησης των καθηκόντων τους που προβλέπονται στο παρόν άρθρο.
 4. Οι αξιολογήσεις και οι έλεγχοι μπορούν να διενεργούνται και μετά την αναστολή της εφαρμογής της παρούσας συμφωνίας δυνάμει του άρθρου 9 παράγραφος 5, την παύση της προσωρινής εφαρμογής ή την καταγγελία της παρούσας συμφωνίας, υπό τους όρους που προβλέπονται στις εφαρμοστέες πράξεις ενός ή περισσότερων θεσμικών οργάνων και οργανισμών της Ευρωπαϊκής Ένωσης και όπως προβλέπεται στις σχετικές συμφωνίες και/ή συμβάσεις σε σχέση με οποιαδήποτε νομική δέσμευση για την εκτέλεση του προϋπολογισμού της Ευρωπαϊκής Ένωσης που έχει αναληφθεί από την Ευρωπαϊκή Ένωση πριν από την ημερομηνία έναρξης ισχύος της αναστολής της εφαρμογής της παρούσας συμφωνίας δυνάμει του άρθρου 9 παράγραφος 5, της παύσης της προσωρινής εφαρμογής ή της καταγγελίας της παρούσας συμφωνίας.
 Άρθρο 2
 Καταπολέμηση των παρατυπιών, της απάτης και άλλων αξιόποινων πράξεων που θίγουν τα οικονομικά συμφέροντα της Ένωσης
 1. Η Ευρωπαϊκή Επιτροπή, καθώς και η Ευρωπαϊκή Υπηρεσία Καταπολέμησης της Απάτης (OLAF), είναι εξουσιοδοτημένες να διενεργούν διοικητικές έρευνες, συμπεριλαμβανομένων επιτόπιων ελέγχων και επιθεωρήσεων, στην επικράτεια της Δημοκρατίας της Μολδαβίας. Οι εν λόγω έρευνες διεξάγονται σύμφωνα με τους όρους και τις προϋποθέσεις που καθορίζονται στις εφαρμοστέες πράξεις ενός ή περισσότερων θεσμικών οργάνων της Ένωσης.
 2. Οι αρμόδιες μολδαβικές αρχές ενημερώνουν την Ευρωπαϊκή Επιτροπή ή την OLAF, εντός εύλογου χρονικού διαστήματος, για κάθε περιστατικό ή υπόνοια που περιέρχεται στην αντίληψή τους σχετικά με παρατυπία, απάτη ή άλλη παράνομη δραστηριότητα που θίγει τα οικονομικά συμφέροντα της Ένωσης.
 3. Οι επιτόπιοι έλεγχοι και οι επιθεωρήσεις μπορούν να διενεργούνται στις εγκαταστάσεις κάθε φυσικού προσώπου που διαμένει στη Δημοκρατία της Μολδαβίας ή κάθε νομικής οντότητας εγκατεστημένης στη Δημοκρατία της Μολδαβίας που λαμβάνει κονδύλια της Ένωσης, καθώς και κάθε τρίτου που συμμετέχει στην εκτέλεση κονδυλίων της Ένωσης ο οποίος διαμένει ή είναι εγκατεστημένος στη Δημοκρατία της Μολδαβίας.
 4. Οι επιτόπιοι έλεγχοι και οι επιθεωρήσεις προετοιμάζονται και διενεργούνται από την Ευρωπαϊκή Επιτροπή ή την OLAF σε στενή συνεργασία με την αρμόδια μολδαβική αρχή, η οποία ορίζεται ως αρμόδια από τη μολδαβική κυβέρνηση. Η αρχή αυτή ενημερώνεται εκ των προτέρων και σε εύλογο χρόνο σχετικά με το αντικείμενο, τον σκοπό και τη νομική βάση των ελέγχων και των επιθεωρήσεων, προκειμένου να είναι σε θέση να βοηθήσει. Προς τούτο, οι υπάλληλοι των αρμόδιων μολδαβικών αρχών μπορούν να συμμετέχουν στους επιτόπιους ελέγχους και επιθεωρήσεις.
 5. Κατόπιν αιτήματος των μολδαβικών αρχών, οι επιτόπιοι έλεγχοι και οι επιθεωρήσεις μπορούν να διενεργούνται από κοινού με την Ευρωπαϊκή Επιτροπή ή την OLAF.
 6. Οι υπάλληλοι της Επιτροπής και το προσωπικό


text:
της OLAF έχουν πρόσβαση σε όλες τις πληροφορίες και τα έγγραφα τεκμηρίωσης, όπως μεταξύ άλλων σε ηλεκτρονικά δεδομένα, όσον αφορά τις οικείες πράξεις που απαιτούνται για την ορθή διεξαγωγή των επιτόπιων ελέγχων και των επιθεωρήσεων. Μπορούν, ειδικότερα, να λαμβάνουν αντίγραφα των σχετικών εγγράφων.
 7. Σε περίπτωση που το πρόσωπο, η οντότητα ή άλλος τρίτος αντιτίθεται σε επιτόπιο έλεγχο ή επιθεώρηση, οι μολδαβικές αρχές, ενεργώντας σύμφωνα με τους εθνικούς κανόνες και κανονισμούς, παρέχουν συνδρομή στην Ευρωπαϊκή Επιτροπή ή στην OLAF για να είναι σε θέση να εκπληρώσουν τα σχετικά με τον επιτόπιο έλεγχο ή την επιθεώρηση καθήκοντά τους. Η συνδρομή αυτή περιλαμβάνει τη λήψη των κατάλληλων προληπτικών μέτρων που προβλέπονται στο πλαίσιο του εθνικού δικαίου, ιδίως τη λήψη μέτρων για τη διαφύλαξη αποδεικτικών στοιχείων.
 8. Η Ευρωπαϊκή Επιτροπή ή η OLAF ενημερώνει τις μολδαβικές αρχές για το αποτέλεσμα των εν λόγω ελέγχων και επιθεωρήσεων. Συγκεκριμένα, η Ευρωπαϊκή Επιτροπή ή η OLAF αναφέρει το συντομότερο δυνατόν στην αρμόδια μολδαβική αρχή τυχόν περιστατικό ή υποψία παρατυπίας που περιήλθε στην αντίληψή της στο πλαίσιο του επιτόπιου ελέγχου ή της επιθεώρησης.
 9. Με την επιφύλαξη της εφαρμογής του ποινικού δικαίου της Δημοκρατίας της Μολδαβίας, η Ευρωπαϊκή Επιτροπή δύναται να επιβάλλει διοικητικά μέτρα και κυρώσεις σε νομικά ή φυσικά πρόσωπα της Δημοκρατίας της Μολδαβίας που συμμετέχουν στην υλοποίηση προγράμματος ή δραστηριότητας σύμφωνα με τη νομοθεσία της Ευρωπαϊκής Ένωσης.
 10. Για τους σκοπούς της ορθής εφαρμογής του παρόντος άρθρου, η Ευρωπαϊκή Επιτροπή ή η OLAF και οι αρμόδιες μολδαβικές αρχές ανταλλάσσουν τακτικά πληροφορίες και, κατόπιν αιτήματος ενός από τα μέρη της παρούσας συμφωνίας, διαβουλεύονται μεταξύ τους.
 11. Προκειμένου να διευκολυνθεί η αποτελεσματική συνεργασία και η ανταλλαγή πληροφοριών με την OLAF, η Δημοκρατία της Μολδαβίας ορίζει σημείο επαφής.
 12. Η ανταλλαγή πληροφοριών μεταξύ της Ευρωπαϊκής Επιτροπής ή της OLAF και των αρμόδιων μολδαβικών αρχών διεξάγεται λαμβανομένων δεόντως υπόψη των απαιτήσεων εμπιστευτικότητας. Τα δεδομένα προσωπικού χαρακτήρα που περιλαμβάνονται στην ανταλλαγή πληροφοριών προστατεύονται σύμφωνα με τους εφαρμοστέους κανόνες.
 13. Οι μολδαβικές αρχές συνεργάζονται με την Ευρωπαϊκή Εισαγγελία ώστε να της παρέχουν τη δυνατότητα να εκπληρώνει το καθήκον της να διερευνά, να διώκει και να προσάγει ενώπιον της δικαιοσύνης τους δράστες αξιόποινων πράξεων και τους συνεργούς τους που θίγουν τα οικονομικά συμφέροντα της Ευρωπαϊκής Ένωσης, σύμφωνα με την εφαρμοστέα νομοθεσία.
 Άρθρο 3
 Είσπραξη και εκτέλεση
 1. Οι αποφάσεις που εκδίδονται από την Ευρωπαϊκή Επιτροπή και επιβάλλουν χρηματική υποχρέωση σε νομικά ή φυσικά πρόσωπα πλην κρατών σε σχέση με αξιώσεις που απορρέουν από το πρόγραμμα «Ορίζων Ευρώπη» είναι εκτελεστές στη Δημοκρατία της Μολδαβίας. Ο εκτελεστήριος τύπος περιάπτεται στην απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την εθνική αρχή την οποία έχει ορίσει για τον σκοπό αυτόν η Κυβέρνηση της Δημοκρατίας της Μολδαβίας. Η Κυβέρνηση της Δημοκρατίας της Μολδαβίας γνωστοποιεί στην Επιτροπή και το Δικαστήριο της Ευρωπαϊκής Ένωσης την εν λόγω εθνική αρχή. Σύμφωνα με το άρθρο 4, η Ευρωπαϊκή Επιτροπή έχει το δικαίωμα να κοινοποιεί τις εν λόγω εκτελεστές αποφάσεις απευθείας στα πρόσωπα που διαμένουν στη Δημοκρατία της Μολδαβίας και στις νομικές οντότητες που είναι εγκατεστημένες


text:
στη Δημοκρατία της Μολδαβίας. Η εκτέλεση πραγματοποιείται σύμφωνα με το δίκαιο και τη δικονομία της Δημοκρατίας της Μολδαβίας.
 2. Οι αποφάσεις και οι διατάξεις του Δικαστηρίου της Ευρωπαϊκής Ένωσης, οι οποίες εκδίδονται κατ’ εφαρμογή ρήτρας διαιτησίας που περιέχεται σε σύμβαση ή συμφωνία σχετικά με προγράμματα, δραστηριότητες, δράσεις ή έργα της Ένωσης, είναι εκτελεστές στη Δημοκρατία της Μολδαβίας κατά τον ίδιο τρόπο με τις αποφάσεις της Ευρωπαϊκής Επιτροπής οι οποίες αναφέρονται στην παράγραφο 1.
 3. Το Δικαστήριο της Ευρωπαϊκής Ένωσης είναι αρμόδιο για τον έλεγχο της νομιμότητας των αποφάσεων της Επιτροπής που αναφέρονται στην παράγραφο 1 και την αναστολή της εκτέλεσής τους. Εντούτοις, ο έλεγχος της κανονικότητας των εκτελεστικών μέτρων υπάγεται στην αρμοδιότητα των δικαστηρίων της Δημοκρατίας της Μολδαβίας.
 Άρθρο 4
 Επικοινωνία και ανταλλαγή πληροφοριών
 Τα θεσμικά όργανα και οι οργανισμοί της Ευρωπαϊκής Ένωσης που συμμετέχουν στην υλοποίηση του προγράμματος «Ορίζων Ευρώπη» ή στους ελέγχους που διεξάγονται για το συγκεκριμένο πρόγραμμα, έχουν το δικαίωμα να επικοινωνούν απευθείας, μεταξύ άλλων μέσω συστημάτων ηλεκτρονικής ανταλλαγής πληροφοριών, με οποιοδήποτε φυσικό πρόσωπο που διαμένει στη Δημοκρατία της Μολδαβίας, ή με οποιαδήποτε νομική οντότητα που είναι εγκατεστημένη στη Δημοκρατία της Μολδαβίας και λαμβάνει κονδύλια της Ένωσης, καθώς και με κάθε τρίτο που συμμετέχει στην εκτέλεση κονδυλίων της Ένωσης, ο οποίος διαμένει ή είναι εγκατεστημένος στη Δημοκρατία της Μολδαβίας. Τα εν λόγω πρόσωπα, οι οντότητες και οι τρίτοι μπορούν να υποβάλλουν απευθείας στα θεσμικά όργανα και τους οργανισμούς της Ευρωπαϊκής Ένωσης όλες τις σχετικές πληροφορίες και τα έγγραφα τεκμηρίωσης που οφείλουν να υποβάλλουν βάσει της νομοθεσίας της Ευρωπαϊκής Ένωσης που εφαρμόζεται στο πρόγραμμα της Ένωσης, καθώς και βάσει των συμβάσεων ή των συμφωνιών που συνάπτονται για την υλοποίηση του εν λόγω προγράμματος.


text:
 Avis juridique important
 |
 22000D1019(03)
 Απόφαση της Μεικτής Επιτροπής του ΕΟΧ αριθ. 30/1999, της 26ης Μαρτίου 1999, για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 266 της 19/10/2000 σ. 0014 - 0014
 Απόφαση της Μεικτής Επιτροπής του ΕΟΧαριθ. 30/1999της 26ης Μαρτίου 1999για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε με την απόφαση αριθ. 4/1999 της Μεικτής Επιτροπής του ΕΟΧ, της 29ης Ιανουαρίου 1999(1).(2) Πρέπει να εσνωματωθεί στη συμφωνία ο κανονισμός (ΕΚ) αριθ. 121/98 της Επιτροπής, της 16ης Ιανουαρίου 1998, σχετικά με την τροποποίηση των παραρτημάτων I, II και III του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης(2).ΑΠΟΦΑΣΙΖΕΙ:Άρθρο 11. Στο σημείο 14 [κανονισμός (ΕΟΚ) αριθ. 2377/90 του Συμβουλίου] του κεφαλαίου XIII του παραρτήματος II της συμφωνίας προστίθεται η ακόλουθη περίπτωση:"- 398 R 0121: Κανονισμός (ΕΚ) αριθ. 121/98 της Επιτροπής, της 16ης Ιανουαρίου 1998 (ΕΕ L 11 της 17.1.1998, σ. 11)."Άρθρο 2Τα κείμενα του κανονισμού (ΕΚ) αριθ. 121/98 στην ισλανδική και νορβηγική γλώσσα τα οποία περιλαμβάνονται στο παράρτημα των αντίστοιχων γλωσσικών της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 27 Μαρτίου 1999, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Μαρτίου 1999.Για τη Μεικτή Επιτροπή του ΕΟΧΟ ΠρόεδροςF. Barbaso(1) ΕΕ L 35 της 10.2.2000, σ. 32.(2) ΕΕ L 11 της 17.1.1998, σ. 11.


text:
 26.10.2020
 EL
 Επίσημη Εφημερίδα της Ευρωπαϊκής Ένωσης
 L 356/9
 ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΚΥΒΕΡΝΗΣΗΣ ΤΩΝ ΝΗΣΩΝ ΚΟΥΚ ΓΙΑ ΤΗΝ ΠΑΡΑΤΑΣΗ ΤΟΥ ΠΡΩΤΟΚΟΛΛΟΥ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΗΣ ΣΥΜΦΩΝΙΑΣ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΚΥΒΕΡΝΗΣΗΣ ΤΩΝ ΝΗΣΩΝ ΚΟΥΚ
 Α. Επιστολή της Ευρωπαϊκής Ένωσης
 Κύριοι,
 Έχω την τιμή να επιβεβαιώσω την επίτευξη συμφωνίας όσον αφορά το ακόλουθο προσωρινό καθεστώς για να εξασφαλιστεί η παράταση του ισχύοντος πρωτοκόλλου (14 Οκτωβρίου 2016 - 13 Οκτωβρίου 2020), στο εξής «πρωτόκολλο», για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ, εν αναμονή της ολοκλήρωσης των διαπραγματεύσεων για την ανανέωση του πρωτοκόλλου.
 Στο πλαίσιο αυτό, η Ευρωπαϊκή Ένωση και η κυβέρνηση των Νήσων Κουκ συμφώνησαν τα εξής:
 1)
 Από τις 14 Οκτωβρίου 2020 ή από οποιαδήποτε άλλη μεταγενέστερη ημερομηνία υπογραφής της παρούσας ανταλλαγής επιστολών, το καθεστώς που ισχύει κατά το τελευταίο έτος του πρωτοκόλλου παρατείνεται υπό τους ίδιους όρους για μέγιστη περίοδο ενός έτους.
 2)
 Η χρηματική αντιπαροχή από την Ένωση για την πρόσβαση σκαφών στα ύδατα των Νήσων Κουκ δυνάμει της παράτασης θα αντιστοιχεί στο ετήσιο ποσό που προβλέπεται βάσει του άρθρου 2 του πρωτοκόλλου. Η πληρωμή αυτή πραγματοποιείται σε μία δόση, το αργότερο τρεις μήνες από την ημερομηνία της προσωρινής εφαρμογής της παρούσας ανταλλαγής επιστολών.
 3)
 Το ποσό της τομεακής στήριξης που σχετίζεται με την παρούσα συμφωνία παράτασης ανέρχεται σε 350 000 EUR. Η μεικτή επιτροπή που προβλέπεται βάσει του άρθρου 6 της συμφωνίας σύμπραξης στον τομέα της βιώσιμης αλιείας εγκρίνει τον προγραμματισμό σχετικά με το ποσό σύμφωνα με τις διατάξεις του άρθρου 3 του πρωτοκόλλου, το αργότερο εντός τεσσάρων μηνών από την ημερομηνία εφαρμογής της παρούσας ανταλλαγής επιστολών. Εφαρμόζονται κατ’ αναλογία οι όροι που προβλέπονται στο άρθρο 3 του πρωτοκόλλου σχετικά με την εφαρμογή και την πληρωμή της τομεακής στήριξης.
 4)
 Σε περίπτωση που οι διαπραγματεύσεις για την ανανέωση του πρωτοκόλλου ολοκληρωθούν με την υπογραφή η οποία θα έχει ως αποτέλεσμα την έναρξη ισχύος του πρωτοκόλλου πριν από τη λήξη της περιόδου ενός έτους που ορίζεται βάσει του σημείου 1 ανωτέρω, η πληρωμή της χρηματικής αντιπαροχής που αναφέρεται στα σημεία 2 και 3 ανωτέρω μειώνεται κατά χρονική αναλογία. Το αντίστοιχο ποσό που έχει ήδη καταβληθεί αφαιρείται από την πρώτη χρηματική αντιπαροχή που οφείλεται βάσει του νέου πρωτοκόλλου.
 5)
 Κατά την περίοδο εφαρμογής της παρούσας συμφωνίας παράτασης, οι άδειες αλιείας χορηγούνται εντός των ορίων που προβλέπονται στο πρωτόκολλο, κατόπιν καταβολής των τελών ή προκαταβολών που αντιστοιχούν στα οριζόμενα στο παράρτημα κεφάλαιο ΙΙ τμήμα 5 του πρωτοκόλλου για το τελευταίο έτος εφαρμογής του.
 6)
 Η παρούσα ανταλλαγή επιστολών εφαρμόζεται προσωρινά από τις 14 Οκτωβρίου 2020 ή από οποιαδήποτε άλλη μεταγενέστερη ημερομηνία από την υπογραφή της, εν αναμονή της έναρξης ισχύος της. Η παρούσα ανταλλαγή επιστολών αρχίζει να ισχύει την ημέρα κατά την οποία τα μέρη γνωστοποιούν αμοιβαίως ότι ολοκληρώθηκαν οι διαδικασίες που απαιτούνται για τον σκοπό αυτό.
 Θα σας ήμουν


text:
υπόχρεος αν γνωστοποιούσατε την παραλαβή της παρούσας επιστολής και επιβεβαιώνατε τη συμφωνία σας επί του περιεχομένου.
 Με εκτίμηση,
 Για την Ευρωπαϊκή Ένωση
 Β. Επιστολή της κυβέρνησης των Νήσων Κουκ
 Κύριοι,
 Έχω την τιμή να σας γνωρίσω ότι έλαβα την επιστολή σας με σημερινή ημερομηνία, η οποία έχει ως εξής:
 «Κύριοι,
 Έχω την τιμή να επιβεβαιώσω την επίτευξη συμφωνίας όσον αφορά το ακόλουθο προσωρινό καθεστώς για να εξασφαλιστεί η παράταση του ισχύοντος πρωτοκόλλου (14 Οκτωβρίου 2016 - 13 Οκτωβρίου 2020), στο εξής «πρωτόκολλο», για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ, εν αναμονή της ολοκλήρωσης των διαπραγματεύσεων για την ανανέωση του πρωτοκόλλου.
 Στο πλαίσιο αυτό, η Ευρωπαϊκή Ένωση και η κυβέρνηση των Νήσων Κουκ συμφώνησαν τα εξής:
 1)
 Από τις 14 Οκτωβρίου 2020 ή από οποιαδήποτε άλλη μεταγενέστερη ημερομηνία υπογραφής της παρούσας ανταλλαγής επιστολών, το καθεστώς που ισχύει κατά το τελευταίο έτος του πρωτοκόλλου παρατείνεται υπό τους ίδιους όρους για μέγιστη περίοδο ενός έτους.
 2)
 Η χρηματική αντιπαροχή από την Ένωση για την πρόσβαση σκαφών στα ύδατα των Νήσων Κουκ δυνάμει της παράτασης θα αντιστοιχεί στο ετήσιο ποσό που προβλέπεται βασει του άρθρου 2 του πρωτοκόλλου. Η πληρωμή αυτή πραγματοποιείται σε μία δόση, το αργότερο τρεις μήνες από την ημερομηνία της προσωρινής εφαρμογής της παρούσας ανταλλαγής επιστολών.
 3)
 Το ποσό της τομεακής στήριξης που σχετίζεται με την παρούσα συμφωνία παράτασης ανέρχεται σε 350 000 EUR. Η μεικτή επιτροπή που προβλέπεται βάσει του άρθρου 6 της συμφωνίας σύμπραξης στον τομέα της βιώσιμης αλιείας εγκρίνει τον προγραμματισμό σχετικά με το ποσό σύμφωνα με τις διατάξεις του άρθρου 3 του πρωτοκόλλου, το αργότερο εντός τεσσάρων μηνών από την ημερομηνία εφαρμογής της παρούσας ανταλλαγής επιστολών. Εφαρμόζονται κατ’ αναλογία οι όροι που προβλέπονται στο άρθρο 3 του πρωτοκόλλου σχετικά με την εφαρμογή και την πληρωμή της τομεακής στήριξης.
 4)
 Σε περίπτωση που οι διαπραγματεύσεις για την ανανέωση του πρωτοκόλλου ολοκληρωθούν με την υπογραφή η οποία θα έχει ως αποτέλεσμα την έναρξη ισχύος του πρωτοκόλλου πριν από τη λήξη της περιόδου ενός έτους που ορίζεται βάσει του σημείου 1 ανωτέρω, η πληρωμή της χρηματικής αντιπαροχής που αναφέρεται στα σημεία 2 και 3 ανωτέρω μειώνεται κατά χρονική αναλογία. Το αντίστοιχο ποσό που έχει ήδη καταβληθεί αφαιρείται από την πρώτη χρηματική αντιπαροχή που οφείλεται βάσει του νέου πρωτοκόλλου.
 5)
 Κατά την περίοδο εφαρμογής της παρούσας συμφωνίας παράτασης, οι άδειες αλιείας χορηγούνται εντός των ορίων που προβλέπονται στο πρωτόκολλο, κατόπιν καταβολής των τελών ή προκαταβολών που αντιστοιχούν στα οριζόμενα στο παράρτημα κεφάλαιο ΙΙ τμήμα 5 του πρωτοκόλλου για το τελευταίο έτος εφαρμογής του.
 6)
 Η παρούσα ανταλλαγή επιστολών εφαρμόζεται προσωρινά από τις 14 Οκτωβρίου 2020 ή από οποιαδήποτε άλλη μεταγενέστερη ημερομηνία από την υπογραφή της, εν αναμονή της έναρξης ισχύος της. Η παρούσα ανταλλαγή επιστολών αρχίζει να ισχύει την ημέρα κατά την οποία τα μέρη γνωστοποιούν αμοιβαίως ότι ολοκληρώθηκαν οι διαδικασίες που απαιτούνται για τον σκοπό αυτό.
 Θα σας ήμουν υπόχρεος αν γνωστοποιούσατε την παραλαβή της παρούσας επιστολής


text:
 27.6.2019
 EL
 Επίσημη Εφημερίδα της Ευρωπαϊκής Ένωσης
 L 174/41
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 175/2017
 της 22ας Σεπτεμβρίου 2017
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/1063]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2017/725 της Επιτροπής, της 24ης Απριλίου 2017, για την ανανέωση της έγκρισης της δραστικής ουσίας mesotrione, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2017/753 της Επιτροπής, της 28ης Απριλίου 2017, για την ανανέωση της έγκρισης της δραστικής ουσίας cyhalofop-butyl, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) 2017/755 της Επιτροπής, της 28ης Απριλίου 2017, για την ανανέωση της έγκρισης της δραστικής ουσίας mesosulfuron, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (3) πρέπει να ενσωματωθεί στη συμφωνία για τον ΕΟΧ.
 (4)
 Ο εκτελεστικός κανονισμός (ΕΕ) 2017/781 της Επιτροπής, της 5ης Μαΐου 2017, για την ανάκληση της έγκρισης της δραστικής ουσίας μεθυλεννεϋλοκετόνης, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (4) πρέπει να ενσωματωθεί στη συμφωνία για τον ΕΟΧ.
 (5)
 Ο εκτελεστικός κανονισμός (ΕΕ) 2017/805 της Επιτροπής, της 11ης Μαΐου 2017, για την ανανέωση της έγκρισης της δραστικής ουσίας flazasulfuron, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (5) πρέπει να ενσωματωθεί στη συμφωνία για τον ΕΟΧ.
 (6)
 Ο εκτελεστικός κανονισμός (ΕΕ) 2017/806 της Επιτροπής, της 11ης Μαΐου 2017, για την έγκριση της δραστικής ουσίας χαμηλού κινδύνου Bacillus amyloliquefaciens στέλεχος FZB24, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (6) πρέπει να ενσωματωθεί στη συμφωνία για τον ΕΟΧ.
 (7)
 Ο εκτελεστικός κανονισμός (ΕΕ) 2017/831 της Επιτροπής, της 16ης Μαΐου 2017, για την έγκριση της δραστικής ουσίας Beauveria bassiana στέλεχος 147, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για


text:
την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (7) πρέπει να ενσωματωθεί στη συμφωνία για τον ΕΟΧ.
 (8)
 Ο εκτελεστικός κανονισμός (ΕΕ) 2017/840 της Επιτροπής, της 17ης Μαΐου 2017, για τη μη έγκριση της δραστικής ουσίας ορθοσουλφαμουρόνη (orthosulfamuron), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (8) πρέπει να ενσωματωθεί στη συμφωνία για τον ΕΟΧ.
 (9)
 Ο εκτελεστικός κανονισμός (ΕΕ) 2017/841 της Επιτροπής, της 17ης Μαΐου 2017, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών alpha-cypermethrin, Ampelomyces quisqualis στέλεχος: aq 10, benalaxyl, bentazone, bifenazate, bromoxynil, carfentrazone ethyl, chlorpropham, cyazofamid, desmedipham, diquat, DPX KE 459 (flupyrsulfuron-methyl), etoxazole, famoxadone, fenamidone, flumioxazine, foramsulfuron, Gliocladium catenulatum στέλεχος: j1446, imazamox, imazosulfuron, isoxaflutole, laminarin, metalaxyl-m, methoxyfenozide, milbemectin, oxasulfuron, pendimethalin, phenmedipham, pymetrozine, s-metolachlor και trifloxystrobin (9) πρέπει να ενσωματωθεί στη συμφωνία για τον ΕΟΧ.
 (10)
 Ο εκτελεστικός κανονισμός (ΕΕ) 2017/842 της Επιτροπής, της 17ης Μαΐου 2017, για την ανανέωση της έγκρισης της δραστικής ουσίας χαμηλού κινδύνου Coniothyrium minitans στέλεχος CON/M/91-08, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (10) πρέπει να ενσωματωθεί στη συμφωνία για τον ΕΟΧ.
 (11)
 Ο εκτελεστικός κανονισμός (ΕΕ) 2017/843 της Επιτροπής, της 17ης Μαΐου 2017, για την έγκριση της δραστικής ουσίας Beauveria bassiana στέλεχος NPP111B005, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (11) πρέπει να ενσωματωθεί στη συμφωνία για τον ΕΟΧ.
 (12)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XV του παραρτήματος II της συμφωνίας για τον ΕΟΧ τροποποιείται ως εξής:
 1.
 Στο σημείο 13α [εκτελεστικός κανονισμός (ΕΕ) αριθ. 540/2011 της Επιτροπής] προστίθενται οι ακόλουθες περιπτώσεις:
 «—
 32017 R 0725: Εκτελεστικός κανονισμός (ΕΕ) 2017/725 της Επιτροπής της 24ης Απριλίου 2017 (ΕΕ L 107 της 25.4.2017, σ. 24),
 —
 32017 R 0753: Εκτελεστικός κανονισμός (ΕΕ) 2017/753 της Επιτροπής της 28ης Απριλίου 2017 (ΕΕ L 113 της 29.4.2017, σ. 24),
 —
 32017 R 0755: Εκτελεστικός κανονισμός (ΕΕ) 2017/755 της Επιτροπής της 28ης Απριλίου 2017 (ΕΕ L 113 της 29.4.2017, σ. 35),
 —
 32017 R 0781: Εκτελεστικός κανονισμός (ΕΕ) 2017/781 της Επιτροπής της 5ης Μαΐου 2017 (ΕΕ L 118 της 6.5.2017, σ. 1),
 —
 32017 R 0805: Εκτελεστικός κανονισμός (ΕΕ) 2017/805 της Επιτροπής της 11ης Μαΐου 2017 (ΕΕ L 121 της 12.5.2017, σ. 26),
 —
 32017 R 0806: Εκτελεστικός κανονισμός (ΕΕ) 2017/806 της Επιτροπής της 11ης Μαΐου 2017 (ΕΕ L 121 της 12.5.2017, σ. 31),
 —
 32017 R 0831: Εκτελεστικός κανονισμός (ΕΕ) 2017/831 της Επιτροπής της 16ης Μαΐου 2017 (ΕΕ L 124 της 17.5.2017, σ. 27),
 —
 32017 R 0841: Εκτελεστικός κανονισμός (ΕΕ) 2017/841 της Επιτροπής της 17ης


text:
Μαΐου 2017 (ΕΕ L 125 της 18.5.2017, σ. 12),
 —
 32017 R 0842: Εκτελεστικός κανονισμός (ΕΕ) 2017/842 της Επιτροπής της 17ης Μαΐου 2017 (ΕΕ L 125 της 18.5.2017, σ. 16),
 —
 32017 R 0843: Εκτελεστικός κανονισμός (ΕΕ) 2017/843 της Επιτροπής της 17ης Μαΐου 2017 (ΕΕ L 125 της 18.5.2017, σ. 21).»
 2.
 Μετά το σημείο 13ρπι [εκτελεστικός κανονισμός (ΕΕ) 2017/428 της Επιτροπής] παρεμβάλλονται τα ακόλουθα σημεία:
 «13ρπια.
 32017 R 0725: Εκτελεστικός κανονισμός (ΕΕ) 2017/725 της Επιτροπής, της 24ης Απριλίου 2017, για την ανανέωση της έγκρισης της δραστικής ουσίας mesotrione, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 107 της 25.4.2017, σ. 24).
 13ρπιβ.
 32017 R 0753: Εκτελεστικός κανονισμός (ΕΕ) 2017/753 της Επιτροπής, της 28ης Απριλίου 2017, για την ανανέωση της έγκρισης της δραστικής ουσίας cyhalofop-butyl, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 113 της 29.4.2017, σ. 24).
 13ρπιγ.
 32017 R 0755: Εκτελεστικός κανονισμός (ΕΕ) 2017/755 της Επιτροπής, της 28ης Απριλίου 2017, για την ανανέωση της έγκρισης της δραστικής ουσίας mesosulfuron, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 113 της 29.4.2017, σ. 35).
 13ρπιδ.
 32017 R 0781: Εκτελεστικός κανονισμός (ΕΕ) 2017/781 της Επιτροπής, της 5ης Μαΐου 2017, για την ανάκληση της έγκρισης της δραστικής ουσίας μεθυλεννεϋλοκετόνης, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και την τροποποίηση του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 118 της 6.5.2017, σ. 1).
 13ρπιε.
 32017 R 0805: Εκτελεστικός κανονισμός (ΕΕ) 2017/805 της Επιτροπής, της 11ης Μαΐου 2017, για την ανανέωση της έγκρισης της δραστικής ουσίας flazasulfuron, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 121 της 12.5.2017, σ. 26).
 13ρπιστ.
 32017 R 0806: Εκτελεστικός κανονισμός (ΕΕ) 2017/806 της Επιτροπής, της 11ης Μαΐου 2017, για την έγκριση της δραστικής ουσίας χαμηλού κινδύνου Bacillus amyloliquefaciens στέλεχος FZB24, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 121 της 12.5.2017, σ. 31).
 13ρπιζ.
 32017 R 0831: Εκτελεστικός κανονισμός (ΕΕ) 2017/831 της Επιτροπής, της 16ης Μαΐου 2017, για την έγκριση της δραστικής ουσίας Beauveria bassiana στέλεχος 147, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για


text:
την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 124 της 17.5.2017, σ. 27).
 13ρπιη.
 32017 R 0840: Εκτελεστικός κανονισμός (ΕΕ) 2017/840 της Επιτροπής, της 17ης Μαΐου 2017, για τη μη έγκριση της δραστικής ουσίας ορθοσουλφαμουρόνη (orthosulfamuron), σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 125 της 18.5.2017, σ. 10).
 13ρπιθ.
 32017 R 0842: Εκτελεστικός κανονισμός (ΕΕ) 2017/842 της Επιτροπής, της 17ης Μαΐου 2017, για την ανανέωση της έγκρισης της δραστικής ουσίας χαμηλού κινδύνου Coniothyrium minitans στέλεχος CON/M/91-08, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 125 της 18.5.2017, σ. 16).
 13σ.
 32017 R 0843: Εκτελεστικός κανονισμός (ΕΕ) 2017/843 της Επιτροπής, της 17ης Μαΐου 2017, για την έγκριση της δραστικής ουσίας Beauveria bassiana στέλεχος NPP111B005, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (ΕΕ L 125 της 18.5.2017, σ. 21).»
 Άρθρο 2
 Τα κείμενα των εκτελεστικών κανονισμών (ΕΕ) 2017/725, (ΕΕ) 2017/753, (ΕΕ) 2017/755, (ΕΕ) 2017/781, (ΕΕ) 2017/805, (ΕΕ) 2017/806, (ΕΕ) 2017/831, (ΕΕ) 2017/840, (ΕΕ) 2017/841, (ΕΕ) 2017/842 και (ΕΕ) 2017/843 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 23 Σεπτεμβρίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 22 Σεπτεμβρίου 2017.
 Για τη Μεικτή Επιτροπή του ΕΟΧ
 Η Πρόεδρος
 Sabine MONAUNI
 (1) ΕΕ L 107 της 25.4.2017, σ. 24.
 (2) ΕΕ L 113 της 29.4.2017, σ. 24.
 (3) ΕΕ L 113 της 29.4.2017, σ. 35.
 (4) ΕΕ L 118 της 6.5.2017, σ. 1.
 (5) ΕΕ L 121 της 12.5.2017, σ. 26.
 (6) ΕΕ L 121 της 12.5.2017, σ. 31.
 (7) ΕΕ L 124 της 17.5.2017, σ. 27.
 (8) ΕΕ L 125 της 18.5.2017, σ. 10.
 (9) ΕΕ L 125 της 18.5.2017, σ. 12.
 (10) ΕΕ L 125 της 18.5.2017, σ. 16.
 (11) ΕΕ L 125 της 18.5.2017, σ. 21.
 (*1) Δεν έχουν αναφερθεί συνταγματικές απαιτήσεις.


text:
 22.7.2017
 EL
 Επίσημη Εφημερίδα της Ευρωπαϊκής Ένωσης
 L 191/9
 ΑΠΌΦΑΣΗ αριθ. 2/2015 ΤΗΣ ΥΠΟΕΠΙΤΡΟΠΉΣ ΕΜΠΟΡΊΟΥ ΚΑΙ ΑΕΙΦΌΡΟΥ ΑΝΆΠΤΥΞΗΣ ΕΕ — ΓΕΩΡΓΊΑΣ
 της 18ης Νοεμβρίου 2015
 για την κατάρτιση του καταλόγου εμπειρογνωμόνων σε θέματα εμπορίου και αειφόρου ανάπτυξης [2017/1366]
 Η ΥΠΟΕΠΙΤΡΟΠΗ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ ΕΕ — ΓΕΩΡΓΙΑΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1) («η συμφωνία»), και ιδίως το άρθρο 243,
 Εκτιμώντας τα ακόλουθα:
 (1)
 Σύμφωνα με το άρθρο 431 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
 (2)
 Σύμφωνα με το άρθρο 243 παράγραφος 3 της συμφωνίας, η υποεπιτροπή εμπορίου και αειφόρου ανάπτυξης καταρτίζει κατάλογο τουλάχιστον 15 ατόμων που επιθυμούν και μπορούν να εκτελέσουν χρέη εμπειρογνωμόνων στις διαδικασίες της ομάδας,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Ο κατάλογος των εμπειρογνωμόνων για το εμπόριο και την αειφόρο ανάπτυξη για τους σκοπούς του άρθρο 243 της συμφωνίας εγκρίνεται όπως παρατίθεται στο παράρτημα.
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Τιφλίδα, 18 Νοεμβρίου 2015.
 Η Πρόεδρος
 Lali GOGOBERIDZE
 Προϊσταμένη Τμήματος Οικονομικής Ανάλυσης και Πολιτικής, Υπουργείο Οικονομίας και Αειφόρου Ανάπτυξης Γεωργίας — Πρόεδρος και εκπρόσωπος της Γεωργίας
 Γραμματείς
 Irakli TSIKORIDZE
 Επικεφαλής ειδικός του Τμήματος Εξωτερικού Εμπορίου και Διεθνών Οικονομικών Σχέσεων, Υπουργείο Οικονομίας και Αειφόρου Ανάπτυξης Γεωργίας
 Daniel KRAMER
 Σύμβουλος πολιτικής στη διοικητική μονάδα D1 — Εμπόριο και Αειφόρος Ανάπτυξη, Σύστημα Γενικευμένων Προτιμήσεων, Γενική Διεύθυνση Εμπορίου, Ευρωπαϊκή Επιτροπή
 (1) ΕΕ L 261 της 30.8.2014, σ. 4.
 ΠΑΡΑΡΤΗΜΑ
 ΚΑΤΑΛΟΓΟΣ ΕΜΠΕΙΡΟΓΝΩΜΟΝΩΝ ΣΕ ΘΕΜΑΤΑ ΕΜΠΟΡΙΟΥ ΚΑΙ ΑΕΙΦΟΡΟΥ ΑΝΑΠΤΥΞΗΣ
 Ι. Εμπειρογνώμονες που προτάθηκαν από τη Γεωργία
 1.
 Nata STURUA
 2.
 David KIKODZE
 3.
 Marina SHVANGIRADZE
 4.
 Ilia OSEPASHVILI
 5.
 Roin MIGRIAULI
 ΙΙ. Εμπειρογνώμονες που προτάθηκαν από την ΕΕ
 1.
 Eddy LAURIJSSEN
 2.
 Jorge CARDONA
 3.
 Karin LUKAS
 4.
 Hélène RUIZ FABRI
 5.
 Laurence BOISSON DE CHAZOURNES
 6.
 Geert VAN CALSTER
 ΙΙΙ. Πρόεδροι
 1.
 Jill MURRAY (Αυστραλία)
 2.
 Janice BELLACE (ΗΠΑ)
 3.
 Ross WILSON (Νέα Ζηλανδία)
 4.
 Arthur APPLETON (ΗΠΑ)
 5.
 Nathalie BERNASCONI (Ελβετία)


text:
 27.2.2014
 EL
 Επίσημη Εφημερίδα της Ευρωπαϊκής Ένωσης
 L 58/31
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 177/2013
 της 8ης Οκτωβρίου 2013
 για την τροποποίηση του παραρτήματος XXII (Εταιρικό δίκαιο) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2012/17/ΕΕ του Ευρωπαϊκού Κοινοβουλίου και του Συμβουλίου, της 13ης Ιουνίου 2012, για την τροποποίηση της οδηγίας 89/666/ΕΟΚ του Συμβουλίου και των οδηγιών 2005/56/ΕΚ και 2009/101/ΕΚ του Ευρωπαϊκού Κοινοβουλίου και του Συμβουλίου όσον αφορά τη διασύνδεση των κεντρικών και των εμπορικών μητρώων, καθώς και των μητρώων εταιρειών (1), πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XXII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XXII της συμφωνίας για τον ΕΟΧ τροποποιείται ως εξής:
 1)
 Στα σημεία 1 (οδηγία 2009/101/ΕΚ του Ευρωπαϊκού Κοινοβουλίου και του Συμβουλίου) και 8 (οδηγία 89/666/ΕΟΚ του Συμβουλίου), προστίθενται τα εξής:
 «, όπως τροποποιήθηκε με:
 —
 32012 L 0017: Οδηγία 2012/17/ΕΕ του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156 της 16.6.2012, σ. 1).».
 2)
 Στο σημείο 10ε (οδηγία 2005/56/ΕΚ του Ευρωπαϊκού Κοινοβουλίου και του Συμβουλίου), προστίθεται η ακόλουθη περίπτωση:
 «—
 32012 L 0017: Οδηγία 2012/17/ΕΕ του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156 της 16.6.2012, σ. 1).».
 3)
 Μετά το σημείο 10ζ (οδηγία 2007/36/ΕΚ του Ευρωπαϊκού Κοινοβουλίου και του Συμβουλίου), παρεμβάλλεται το ακόλουθο σημείο:
 «10η.
 32012 L 0017: Οδηγία 2012/17/ΕΕ του Ευρωπαϊκού Κοινοβουλίου και του Συμβουλίου, της 13ης Ιουνίου 2012, για την τροποποίηση της οδηγίας 89/666/ΕΟΚ του Συμβουλίου και των οδηγιών 2005/56/ΕΚ και 2009/101/ΕΚ του Ευρωπαϊκού Κοινοβουλίου και του Συμβουλίου όσον αφορά τη διασύνδεση των κεντρικών και των εμπορικών μητρώων, καθώς και των μητρώων εταιρειών (ΕΕ L 156 της 16.6.2012, σ. 1).».
 Άρθρο 2
 Τα κείμενα της οδηγίας 2012/17/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Οκτωβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Οκτωβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 156 της 16.6.2012, σ. 1.
 (2) Έχουν αναφερθεί συνταγματικές απαιτήσεις.


text:
 19.10.2017
 EL
 Επίσημη Εφημερίδα της Ευρωπαϊκής Ένωσης
 L 270/9
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 45/2016
 της 18ης Μαρτίου 2016
 για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1875]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015, για την τροποποίηση του κανονισμού (ΕΚ) αριθ. 2074/2005 όσον αφορά καταλόγους εγκεκριμένων επιχειρήσεων τροφίμων (1) πρέπει να ενσωματωθεί στη συμφωνία για τον ΕΟΧ.
 (2)
 Η παρούσα απόφαση αφορά νομοθεσία σχετικά με κτηνιατρικά θέματα, ζωοτροφές και τρόφιμα. Η νομοθεσία σχετικά με κτηνιατρικά θέματα, ζωοτροφές και τρόφιμα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν,
 (3)
 Τα παραρτήματα I και II της συμφωνίας για τον ΕΟΧ θα πρέπει επομένως να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα I της συμφωνίας για τον ΕΟΧ τροποποιείται ως ακολούθως:
 1)
 Στο σημείο 134 [κανονισμός (ΕΚ) αριθ. 2074/2005 της Επιτροπής] του μέρους 1.2 και στο σημείο 53 [κανονισμός (ΕΚ) αριθ. 2074/2005 της Επιτροπής] του μέρους 6.2 του κεφαλαίου Ι προστίθεται η ακόλουθη περίπτωση:
 «—
 32015 R 2295: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015 (ΕΕ L 324 της 10.12.2015, σ. 5).».
 2)
 Στο σημείο 31ια [κανονισμός (ΕΚ) αριθ. 2074/2005 της Επιτροπής] του κεφαλαίου ΙΙ προστίθεται η ακόλουθη περίπτωση:
 «—
 32015 R 2295: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015 (ΕΕ L 324 της 10.12.2015, σ. 5).».
 Άρθρο 2
 Στο σημείο 54πθ [κανονισμός (ΕΚ) αριθ. 2074/2005 της Επιτροπής] του κεφαλαίου XII του παραρτήματος II της συμφωνίας για τον ΕΟΧ προστίθεται η ακόλουθη περίπτωση:
 «—
 32015 R 2295: Εκτελεστικός κανονισμός (ΕΕ) 2015/2295 της Επιτροπής, της 9ης Δεκεμβρίου 2015 (ΕΕ L 324 της 10.12.2015, σ. 5).».
 Άρθρο 3
 Το κείμενο του εκτελεστικού κανονισμού (ΕΕ) 2015/2295 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 19 Μαρτίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 18 Μαρτίου 2016.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 324 της 10.12.2015, σ. 5.
 (*1) Δεν έχουν αναφερθεί συνταγματικές απαιτήσεις.


text:
 15.3.2012
 EL
 Επίσημη Εφημερίδα της Ευρωπαϊκής Ένωσης
 L 76/19
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 134/2011
 της 2ας Δεκεμβρίου 2011
 για την τροποποίηση του παραρτήματος VII (Αμοιβαία αναγνώριση των επαγγελματικών τίτλων) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα VII της συμφωνίας τροποποιήθηκε με την απόφαση αριθ. 95/2009 της Μεικτής Επιτροπής του ΕΟΧ της 25ης Σεπτεμβρίου 2009 (1).
 (2)
 Ο κανονισμός (ΕΕ) αριθ. 213/2011 της Επιτροπής, της 3ης Μαρτίου 2011, για την τροποποίηση των παραρτημάτων II και V της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων (2), πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 1 (οδηγία 2005/36/ΕΚ του Ευρωπαϊκού Κοινοβουλίου και του Συμβουλίου) του παραρτήματος VII της συμφωνίας, προστίθεται η ακόλουθη περίπτωση:
 «—
 32011 R 0213: κανονισμός (ΕΕ) αριθ. 213/2011 της Επιτροπής της 3ης Μαρτίου 2011 (ΕΕ L 59 της 4.3.2011, σ. 4).».
 Άρθρο 2
 Τα κείμενα του κανονισμού (ΕΕ) αριθ. 213/2011 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 3 Δεκεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 2 Δεκεμβρίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 304 της 19.11.2009, σ. 6.
 (2) ΕΕ L 59 της 4.3.2011, σ. 4.
 (3) Δεν έχουν αναφερθεί συνταγματικές απαιτήσεις.